“Mak Tak Pernah Campur Tangan Hal Rumah Tangga, Kalau Gaduh Pun Tak Tahu”

Beberapa tahun lalu hangat diperkatakan mengenai perceraian pelakon Fizo Omar dan bekas isterinya, Mawar Karim.

Timbul pula ‘cakap-cakap’ netizen mendakwa punca perpisahan adalah disebabkan Fizo selalu melebihkan ibunya. Selepas beberapa tahun, Fizo membuka mulut mengenai perkara itu menerusi satu program temu bual Borak Kelamin.

BACA: Sanggup Ketepikan iPhone 12 & PS5, Fizo Omar Beli Skuter Untuk Ibu Ke Surau

“Tidak pernah keluar mana-mana kenyataan daripada mena-mana pihak yang berkaitan dengan ibu belah saya atau belah Mawar.

“Mungkin bila kita ambil pendekatan untuk berdiam diri, jadi keluarlah macam-macam spekulasi. Jadi pada saya tak perlu menjawab, tak perlu saya mengiya atau menidakkan, biarlah benda itu antara rahsia saya dan Mawar.

“Bagusnya saya dan Mawar terus berdiam diri tanpa membuka pekung atau membuka aib mana-mana pihak. Sebab semua orang ada salah semua orang ada kebaikan dia,” katanya.

Fizo berkata ibunya tidak pernah campur tangan dalam membuat keputusan atau apa sahaja hal berkaitan rumah tangganya.

“Mak saya tak pernah campur tangan, jenis yang diam dan tak ambil tahu. Jika kami bergaduh pun mak tak tahu.

“Pada mulanya saya simpan, tapi bila tinggal serumah ni orang tua, dia lebih makan garam, lebih tahu dan syak. Jadi kalau boleh cuba elakkan.

“Macam saya, saya cuba elakkan. Saya tak akan cerita sebab bila kita cerita, kita tengah panas tengah marah, semua tentang dia jadi tak betul dan semua berkenaan kita betul.

“Jika nak bercerita atau perlukan seseorang untuk berkongsi sebaik-baiknya biarlah reda dulu, fikir positif. Bileh nak bercerita tapi biarlah sejuk dahulu,” katanya.

Fizo dan Mawar mendirikan rumah tangga pada November 2013 namun bercerai pada Julai 2019. Hasil perkahwinan dikurniakan seorang cahaya mata, Wan Maryam.


Keluarga Neelofa Didenda RM60,000 Kerana Langgar SOP

Selepas sebulan berlalu, selebriti popular Noor Neelofa dikenakan kompaun sebanyak RM20,000 kerana tidak mematuhi standard operasi piawai (SOP) bagi mengekang Covid-19.

Memetik perkongsian wartawan Astro Awani, untuk kesalahan pertama, usahawan itu dikompaun kerana tidak memastikan penjarakan Sosial ketika majlis akad nikahnya di sebuah hotel di ibu negara pada 27 April.

Kesalahan kedua, Neelofa juga didapati bersalah melanggar tujuan rentas negeri yang dibenarkan. Perkara

Sementara itu, suami Neelofa iaitu PU Riz atau nama sebenarnya Haris Ismail pula dikompaun RM10,000 atas kesalahan melanggar kebenaran rentas negeri.

Manakala 20 orang anggota keluarga Neelofa yang hadir dalam majlis perkahwinan itu dikompaun masing-masing RM1,5000 kerana gagal memastikan penjarakan fizikal.


Ernie Zakri Syukur Syamel Tak Cerewet, Masak Sendiri Kalau Nak Makan Sesuatu

Pertama kali menyambut bulan Ramadan bersama, penyanyi Ernie Zakri berkata meskipun jadual kerjanya padat namun dia teruja dapat bersahur dan berbuka puasa bersama suami, penyanyi Syamel.

Ernie berkata dia melalui perubahan ketara dari segi suasana memandangkan tahun sebelum ini hanya menyambut Ramadan bersama ibu bapanya sahaja.

“Boleh kata sepanjang bulan Ramadan ini jadual saya sangat-sangat la padat. Bukan saya seorang sahaja, tapi Syamel pun sibuk juga. Kami sedang sibuk nak promosikan lagu duet kami, Goodbye Hello.

“Untuk Ramadan kali ini, perubahan yang ketara itud ari segi suasana la. Saya dapat berbuka puasa dan bersahur bersama suami. Kadang kala kami berbuka di rumah keluarga saya atau mentua,” katanya kepada mStar.

Dalam pada itu, Ernie berkata dia masih belum mempunyai masa untuk masak juadah berbuka disebabkan kesibukan kerja, namun bersyukur dapat menunaikan terawih bersama suami biarpun bukan setiap hari.

“Setakat ini saya masih belum ada kesempatan untuk masak makanan berbuka puasa. Tapi ada beberapa perkara yang saya buat cuma tidak menjadi rutin harian.

“Tapi saya gembira sebab suami saya bab makan, dia tidak cerewet dan boleh makan apa sahaja. Kalau dia nak makan sesuatu, dia akan masak sendiri.

“Untuk terawih pula, saya sempat la lakukan bersama suami dan keluarga. Cuma kami tak dapat la nak menikmati terawih bersama setiap hari disbebakan kerja. Tapi Alhamdulillah, dapat juga merasa,” katanya.


Siti Nurhaliza Pilih Nama Anak Kedua Muhammad Afwa

Genap seminggu kelahiran, penyanyi nombor satu negara, Datuk Seri Siti Nurhaliza mengumumkan nama anak keduanya yang diberi nama Muhammad Afwa.

Siti turut berkongsikan maksud namanya iaitu keampunan atau kemaafan. Menerusi perkongsian di Instagram itu, Siti memuat naik wajah putera hatinya itu.

“Bismillahirrahmanirrahim. Hari ini, 26 April 2021, bersamaan dengan 14 Ramadan 1442H, anakanda saya genap berusia tujuh hari.

“Sunat menamakan anak yang baharu lahir dengan nama yang elok dan membawa makna baik kerana nama itu yang akan dipanggil di hari akhirat kelak.

“Alhamdulillah, hari ini, suami dan saya ingin berkongsi wajah dan nama anakanda kedua kami. Kami menamakan anakanda kami dengan nama Muhammad Afwa yang membawa makna keampunan atau kemaafan,” tulisnya.

Dalam pada itu, Siti turut mendoakan agar anak keduanya itu sentiasa berada dalam keampunan dan kemaafan Yang Maha Esa.

“Muhammad Afwa lahir pada bulan Ramadan, bulan keampunan dan di dalam doa malam Lailatul Qadar juga ada menyebut afwa.

“Afwa melengkapkan ‘afiyah’ dan terdapat di dalam doa yang saya dan suami pilih iaitu doa lengkap ‘afiyah’.

“Semoga anakanda Muhammad Afwa sentiasa di dalam keampunan dan kemaafan Allah SWT dan kita semua juga di dalam lindungan-Nya,” tulisnya.

Terdahulu, Siti selamat melahirkan anak kedua pada 19 April lalu menerusi kaedah pembedahan di sebuah pusat perubatan di Selangor.


“Makan Je Lah Depan Saya Masa Bulan Puasa, Tak Biadap Pun”

Sejak kebelakangan ini kecoh mengenai makan di khalayak ramai ketika bulan Ramadan bagi yang bukan Muslim dan wanita yang datang bulan.

Bersikap terbuka mengenai perkara itu, pelakon Izara Aishah berkata dia tidak kisah mereka bukan Islam dan wanita tidak boleh berpuasa makanan di hadapannya ketika bulan Ramadan.

Kata Izara lagi, Islam merupakan agama yang sangat mudah mudah. Katanya mereka yang menganggap perbuatan sebagai biadap hanya budaya diamalkan segelintir pihak.

“Kepada rakan-rakan bukan Islam dan kaum wanita yang uzur, saya tidak kisah sekiranya anda hendak makan di hadapan saya, perkara itu tidak kurang ajar.

“Islam ialah agama yang tidak menyusahkan. Tindakan (makan sorang-sorok) itu ialah satu budaya dan saya tidak mempraktikkannya,” tulisnya di Twitter.

Bagamanapun, perkongsian Izara itu mendundang kecaman netizen yang rasa kurang senang segelintir netizen dengan pendapatnya. Meskipun ada yang mengecam, namun ada yang menyokong pendapat pelakon itu.


Hazama, Isteri Tak Putus Asa Soal Zuriat

Sudah lebih empat tahun mendirikan rumah tangga, penyanyi Hazama bahagia melayari bahtera perkahwinan dengan pengarah muzik, Genervie Kam.

Sama seperti pasangan lain, Hazama berkata dia dan isteri masih menantikan kehadiran zuriat sebagai pelengkap rumah tangga.

Meskipun belum dikurniakan cahaya mata, namun Hazama berkata dia dan isteri tidak berputus asa serta percaya mungkin belum rezeki lagi untuk diberikan zuriat.

“Saya dan isteri bersyukur atas segala rezeki yang dikurniakan. Kami juga berserah kepada qada dan qadar.

“Mungkin ada sebabnya. Mungkin Allah tahu dan mengerti yang saya dan isteri masih belum bersedia menggalas tanggungjawab serta amanah sebagai ibu bapa.

“Mungkin saat tibanya masa yang betul-betul tepat dan sesuai, baru Allah hadiahkan kami zuriat,” katanya.

Dalam pada itu, Hazama berkata pelbagai usaha telah dilakukan oleh dia dan isteri untuk mendapatkan zuriat serta pernah memikirkan rawatan persenyawaan in vitro (IVF), namun rezeki belum memihak kepada mereka.


Iman Troye Dihentam Peminat K-Pop Gara-Gara Komen Jerawat

Nama penyanyi baru Iman Troye sememangnya cukup dikenali ramai lebih-lebih lagunya berjudul Teman menjadi siulan ramai peringkat usia.

Bagaimanapun, sejak pagi tadi nama penyanyi berusia 19 thaun itu trending di Twitter apabila dihentam oleh peminat K-Pop. Semuanya gara-gara komen ditinggalkan oleh Iman di artikel rahsia bintang K-Pop Jaehyun NCT miliki wajah bersih yang dikongsikan di Instagram portal mStar.

Susulan komennya itu, ramai peminat K-Pop bertindak mengugut serta melemparkan kata-kata kurang enak terhadapnya di media sosial disebabkan kenyataannya itu.

Tidak hanya berdiam diri, Iman tampil menjelaskan bahawa dia tidak mengkritik wajah penyanyi K-Pop itu sebaliknya ingin mempertahankan artis K-Pop berkenaan yang dituduh melakukan pembedahan plastik oleh netizen.

Dalam pada itu, Iman turut memohon maaf jika ada pihak yang terasa di atas salah faham tersebut serta mengakui kekurangannya yang tidak memiliki kecantikan dan suara seperti yang netizen mahukan.


Azhan Rani Dikecam Persenda Insiden Bunuh Diri Di KLCC

Baru-baru ini, tular mengenai insiden seorang lelaki maut apabila terjun dari tingkat tiga KLCC dipercayai membunuh diri.

Namun, timbul cerita tak sedap didengar apabila ada yang mempersendakan kematian individu tersebut di media sosial, termasuk pelakon Azhan Rani yang didakwa turut meninggal komen mainkan isu tersebut.

Menerusi satu portal berita, Azhan dilihat ada membalas komen salah seorang netizen yang menjadikan kejadian itu sebagai ‘jenaka’.

Difahamkan, ‘berkhemah’ itu merujuk pada khemah yang dipasang oleh pihak berkuasa bagi menutup mayat di pusat beli-belah itu.

Komen itu mendapat pelbagai reaksi dikalangan netizen yang mengecam tindakan pelakon tersebut serta menyifatkan Azhan tidak sensitif lebih-lebih lagi insiden itu bukan perkara kelakar.

Memetik mStar Online, Azhan tampil menjelaskan perkara sebenar bahawa dia tiada niat mempersendakan insiden terbabit sebaliknya hanya membalas komen bodoh yang ditinggalkan seorang netizen secara sindiran.

“Saya dah padam pun komen itu, berkenaan komen tersebut, saya cuma jawab secara sinikal tentang ada komen netizen yang kata pasal khemah.

“Dia tulis komen macam itu, saya pun jawab secara main-main. Tujuan saya tulis komen itu bukan sebab tak sensitif sebaliknya nak ajar netizen kalau komen itu bacalah dulu berita penuh insiden tersbeut,” katanya.


Kamal Adli Dilabel Poyo Pakai Sweater Tengah-Tengah Panas

Baru-baru ini, pelakon Uqasha Senrose dilihat ada memuat naik gambar bersama Kamal Adli di Instagram. Namun, ada yang kurang senang dengan cara pemakaian Kamal.

Semuanya gara-gara tindakan pelakon itu memakai sweater atau baju sejuk ketika cuaca panas sehingga menerima komen negatif daripada netizen dan dilabel poyo.

Tidak senang melihat teman lelakinya dikecam, Uqasha dilihat tampil mempertahankan Kamal serta membidas komen netizen berkenaan. Uqasha berkata dia kasihan dengan individu berkenaan serta mengatakan jika tak suka, tidak perlu tengok perkongsiannya itu.

Terdahulu, pasangan tersebut mengesahkan bakal diijabkabulkan di sebuah pusat peranginan tanah tinggi. Bagaimanapun, masih belum mendedahkan tarikh pernikahan.


Sajat Hari-Hari Menangis Terlalu Rindukan Anak-Anak

Sudah hampir sebulan diburu Jabatan Agama Islam Selangor (JAIS), usahawan kosmetik, Sajat masih belum dikesan sejak waran tangkap ke atasnya dikeluarkan 23 Februari lalu.

Bagaimanapun, Sajat dilihat aktif di media sosial miliknya. Terbaru, Sajat ada memuat naik status di Insta Story meluahkan rasa rindu terhadap dua anak angkatnya.

Kata Sajat lagi, dia hari-hari menangis kerana terlalu rindukan dua orang anak angkat iaitu pasangan kembar Syaza dah Syahmi.

Menerusi entri itu, Sajat turut mempersoalkan mengapa terjadi perkara seperti ini sehingga dia terpaksa berpisah dengan anak-anaknya.

Terdahulu, pihak polis memaklumkan kemungkinan Sajat tau nama sebenarnya Muhammad Sajjad Kamaruzzaman berada di luar negara.


Suami Izin Amyra Rosli Bersentuhan Dengan Pelakon Lelaki Asalkan Berlapik

Tampil berhijab sejak Oktober 2019, pelakon Amyra Rosli berkata dia mahu menjaga batasan lebih-lebih lagi membabitkan babak bersentuhan dengan pelakon lelaki.

Bagaimanapun, Amyra berkata suaminya, Amar Baharin memberi keizinan untuk melakukan adegan bersentuhan dengan pelakon lelaki namun perlulah berlapik.

BACA: Muka Kena Minyak Panas, Amyra Rosli Risau Amar Tak Sayang

“Saya tiada letak syarat apa-apa dalam lakonan. Cuma, saya ada bertanya pada suami bagaimana jika ada babak memerlukan saya bersentuhan dengan pelakon gandingan.

“Amar memberi keizinan dan tiada masalah, asalkan dibuat dengan berlapik. Apapun, semuanya bergantung kepada pasangan saya dalam lakonan. Jika mereka okay untuk bersentuhan, tetapi berlapik, saya ikut sahaja. Jika tidak, saya mengekalkan prinsip tidak bersentuhan,” katanya.

Bergandingan dengan Saharul Ridzwan dan Izzue Islam menerusi drama Sabarlah Duhai Hati, Amyra meluahkan rasa syukur dua hero itu banyak mengajarnya teknik menghidupkan babak romantis tanpa bersentuhan.

“Saya menjadi heroin untuk dua aktor ini. Kita semua tahu, Saharul dan Izzue langsung tidak bersentuhan dengan pelakon wanita dan saya menghormati pendirian mereka.

“Sebagai pasangan suami isteri, ada babak romantis yang dilakonkan. Sebagai orang berpengalaman, Saharul ajar saya teknik bagaimana mahu menampakkan kemesraan tanpa sentuhan fizikal seperti ‘menipu’ dari segi posisi tubuh, bantuan sudut dan gerak kerja kamera,” katanya.


Tasha Shila Selamat Lahirkan Bayi Lelaki

Tahniah diucapkan kepada pelakon Tasha Shila yang selamat melahirkan anak pertama, cahaya mata lelaki semalam, 24 April.

Berita gembira itu dimaklumkan oleh Tasha menerusi Instagram sebentar tadi. Tasha turut memuat naik beberapa keping gambar bayinya namun tidak didedahkan wajahnya.

Menerusi perkongsian itu, Tasha turut meluahkan rasa syukur dan mengucapkan terima kasih buat mereka yang mendoakan kesihatan dan kesejahteraannya.

Dalam pada itu, Tasha tutur menzahirkan ucapan terima kasih buat suaminya, Atiq Idris yang sentiasa membahagiakan serta memberi semangat di waktu sukar.

Tasha Shilla mendirikan rumah tangga dengan Atiq Idris pada 28 Februari 2020. Tasha dan suami mengumumkan berita kehamilannya ketika usia kandungan sudah mencecah 5 bulan.


Kes Covid-19 Meningkat, Michael Ang Tak Beraya Tahun Ini

Sejak kebelakangan ini, kes Covid-19 dilihat meningkat naik sekaligus mencetuskan kebimbangan. Perkara itu turut mendapat perhatian, Michael Ang memaklumkan bahawa dia tidak akan beraya tahun ini.

Katanya lagi, melihatkan kes meningkat naik lebih baik jika simpan sahaja duit daripada membeli baju raya baharu. Ujarnya, raya kali ini dia hanya masak-masak dan makan sendiri sahaja di rumah.

BACA: Michael Ang Hairan Sikap Orang Malaysia Tayang Kereta Mewah Tapi Duduk Rumah Sewa

Penerbit dan pengarah itu turut mengingatkan orang ramai supaya menjaga diri dan keluar rumah jika ada urusan penting sahaja, malah bimbang jika Perintah Kawalan Pergerakan (PKP) dilaksanakan semula.

Perkongsian Michael itu mendapat pelbagai reaksi daripada netizen yang turut terkejut dengan peningkatan kes, namun masih berharap kerajaan dapat memberi kebenaran untuk pulang beraya.

Dalam pada itu, ramai meninggalkan komen mengatakan mereka sentiasa mematuhi SOP dan duduk di rumah sudah lebih setahun namun golongan ‘kayangan’ yang merayap sana sini.


Netizen Mahu Nadia Brian, Zizan Razak Bercinta

Baru-baru ini, pelakon Nadia Brian dilihat ada memuat naik beberapa keping gambar bersama pelakon dan pelawak Zizan Razak.

Perkongsiannya itu mendapat pelbagai reaksi daripada netizen yang turut mengusik mengatakan kedua mereka serasi serta sepadan.

Tidak kurang juga ada netizen mahu melihat kedua mereka bertemu jodoh memandangkan Nadia kini sudah kembali solo. Malah, ada yang mengatakan wajah kedua mereka juga hampir sama.

Difahamkan kedua mereka bergandingan menerusi penggambaran sebuah filem berjudul Rumah Maduku Berhantu arahan Profesor A. Razak Mohaideen.

Terdahulu, Nadia mendirikan rumah tangga dengan ahli perniagaan Muizz Nasruddin pada 9 November 2019 sebelum bercerai talak satu awal bulan ini.


Kekasih Selalu Nampak Janna Nick Tertekan

Umum mengetahui, baru-baru ini pelakon dan pengacara Janna Nick mendedahkan menghidap bipolar dan pernah dua kali cuba membunuh diri ketika usia remaja.

Mengakui Janna pernah bercerita mengenai insiden itu, kekasihnya Dini Schatzmann berkata dia juga selalu melihat Janna berada dalam keadaan tertekan.

“Saya juga selalu nampak dia dalam keadaan tertekan. Cuma, baru-baru ini apabila dia berasa lain, dia pergi berjumpa pakar psikiatri bagi mendapatkan pandangan mengenai apa yang dialami. Kemudian dia disahkan ada gangguan bipolar.

“Sebagai kekasih, saya hanya mampu memberikan sokongan moral, kata-kata positif dan semangat. Memandangkan dia masih perlu mengambil ubat, jadi ia membantu dirinya,” katanya kepada Harian Metro.

Kata Dini lagi, tindakan Janna untuk menyepi seketika daripada media sosial baru-baru ini adalah keputusannya sendiri serta akan terus beri sokongan buat kekasihnya itu.

“Apa yang susahnya adalah orang yang sihat seperti saya untuk faham apa yang dia alami. Disebabkan itu dia memang perlukan bantuan pakar. Selain memberikan kata-kata semangat, saya layan dia seperti biasa. Tapi, kena sentiasa ingatkan dia jangan terlalu fikirkan sangat perkara kecil.

“Sekarang dia sudah kembali, sebab itu sebahagian daripada kerja dia. Dia boleh uruskan lagi, cuma dari semasa ke semasa kena sentiasa ingatkan juga,” katanya.

Terdahulu, Janna berkata dia kini sedang menjalani rawatan dengan mengambil dua jenis ubat atas nasihat doktor bagi merawat masalah kemurungan.


Netizen Puji PU Riz Makin Kacak Lepas Kahwin

Baru-baru ini, perkongsian terbaru pendakwah bebas Pencetus Ummah (PU) Riz atau nama sebenarnya Haris Ismail di Instagram menjadi perhatian ramai.

Meskipun perkongsian tersebut adalah untuk mempromosikan ubat kesihatan, namun ramai netizen terutama di kalangan wanita memuji ketampanan suami kepada Neelofa itu.

Rata-rata netizen mengatakan PU Riz dilihat semakin kacak selepas berkahwin. Malah, ada yang menyamakan wajah Haris dengan selebriti lain seperti Hairul Azreen dan Sufian Suhaimi.

Tidak kurang juga, ada yang wanita berseloroh meluahkan rasa kecewa Haris sudah berkahwin. Kata netizen lagi, lelaki yang sudah bergelar suami orang sememangnya kacak.

Terdahulu, Haris atau selamat mendirikan rumah tangga dengan selebriti popular, Neelofa pada 27 Mac lalu di sebuat hotel terkemuka di ibu negara.


“Tak Semua Perempuan Seksi Murah Nak Disentuh”

Baru-baru ini hangat diperkatakan mengenai gambar memaparkan Pencetus Ummah (PU) Amin bergambar bersama dua wanita seksi dalam satu majlis.

Difahamkan, foto tersebut dimuat naik oleh salah seorang wanita yang merupakan seorang Instafamous, Nadira Isaac. Bagaimanapun, Instafamous itu tampil memohon maaf dan sudah pun memadam foto berkenaan.

BACA: Bergambar Dengan Dua Wanita Seksi, PU Amin Anggap Tak Salah

Menurut Nadira, susulan tindakannya itu dia banyak menerima kecaman dan fitnah mendakwa dia melakukan pekerjaan tidak senonoh untuk menampung hidup.

Tampil menafikan dakwaan tersebut, gadis berusia 21 tahun itu berkata sejak habis sekolah lagi dia sudah mula berniaga dan kini mempunyai produknya sendiri.

“Besar ujian saya di bulan Ramadan ni… difitnah apabila orang cakap saya jual badan.

“Sebenarnya saya mula berniaga sejak tamat sekolah hingga ada produk sendiri. Jadi dakwaan kata saya jual badan adalah tidak benar. Jangan ingat semua perempuan seksi murah untuk disentuh!” katanya kepada mStar.

Mengakui kesilapannya memuat naik gambar berkenaan, Nadira berkata dia memadam gambar tersebut bimbang beri impak negatif kepada PU Amin.

“Memang saya padam gambar tersebut kerana kesilapan saya. Saya tak mahu isu itu terus berpanjangan. Kalau saya biarkan gambar tersebut akan beri kesan tak baik untuk PU Amin.

“Insya-Allah lepas ni, saya ada perancangan kalau boleh nak jumpa PU Amin sekali lagi. Masa dia datang hari tu bagi tazkirah, Alhamdulillah ramai kawan saya suka sangat-sangat kehadiran PU Amin,” katanya.


Gila Ohsem! Jom Check Tempat Tarikan Menarik Di Taiwan Ni Dengan BFF Anda

Weh, best weh…bayangkan kalau pergi melancong dengan BFF anda tu. Ber OOTD pula, fuh! Apa nak dikata? Kurlas chuols…Hehe. Nak pula melancong di negara yang menarik tempat tarikannya, lagilah seronok!

Kalau anda nak tahu salah satu negara yang mempunyai tempat menarik dan menerima pengunjung yang banyak adalah Taiwan!

Republik China atau dikenali sebagai Taiwan ini juga antara salah satu negara Asia yang melestarikan budaya tradisionalnya dan ianya amat unik sekali.

Cuba anda bayangkan berada di Taiwan dengan melihat bangunan-bangunan dengan ciri futuristik, kawasan indah yang dihiasi alam semulajadi, kota penuh dengan sentuhan warisan dan kesenian. Pergh, memang betul padu gais! Layan…

Sebenarnya banyak tempat menarik di Taiwan yang wajib anda terokai. Percayalah ada sebab kenapa anda harus datang ke tempat menarik di Taiwan ini.

Jom kita usha 10 tempat menarik di Taiwan pilihan pengunjung seperti anda bersama BFF anda tu!

Untuk info anda, banyak tanaman hijau di sini. Sesuai sangat untuk anda yang sukakan lanskap kehijauan. Sesuai juga untuk anda ambil gambar. Ia juga mempunyai tasik yang sangat cantik dan menakjubkan.

Bukan itu sahaja, terdapat juga resort dan banyak tarikan pelancong dalam Yun Shan Shuei Ecological Farm ini.

Kawasan ladang atau resort ini juga direka dan dibina dengan indah. Terdapat banyak pokok di sekitar tasik yang anda boleh mengambil gambar tau.

Keindahan semula jadi Turtle Island ni memang betul-betul terpesona. Di sini anda boleh melakukan aktiviti seperti boat trip, milk lake, dan main SUP.

Anda boleh menghabiskan percutian anda dengan melakukan pelbagai aktiviti menarik di sini! Tak rugi pun.

Dari sini anda boleh tengok keseluruhan bandar Taipei yang cantik dari tingkat 89! Serius tak rugi gais.

Kalau dulu, selalunya pengunjung hanya boleh melihat permandangan dari 91F sahaja kan? Tapi sejak 2021, anda dah boleh melihat dari ketinggian 101F. Yelah dulu dibuka hanya untuk VIP sahaja. Tapi sekarang tak lagi.

Ten Drum Culture Village adalah tarikan kebudayaan yang patut anda dan BFF anda terjah. Mereka membuat persembahan hebat dengan kombinasi moden dan tradisi di sini. Betul menarik!

Dulunya ia adalah kilang gula lama ini kini telah berubah menjadi taman moden yang diselitkan dengan budaya Taiwan.

Kilang Taiwan yang berusia berabad-abad ini juga berubah menjadi dunia Harry Potter, skywalk,  Speedwheel setinggi 7 meter, sky swings dan juga rock climbing.

Terletak di Daerah Qingshui di Taichung, Gaomei Wetlands adalah zon pemeliharaan ekologi di Taiwan Tengah.

Ia juga dikenali sebagai Gaomei Wetland Preservation Area, yang mempunyai tanah lembap dan terkenal dengan sumber semula jadi dan juga suasana matahari terbenam yang indah.

Dan waktu terbaik ke sini adalah pada waktu petang, di mana anda dapat merasai sendiri angin laut dan menyaksikan matahari terbenam. Ui, so nice! Fefeeling gituh.

Dengan bangunan yang berwarna-warni yang menarik tentu saja dapat menarik perhatian pengunjung ke pelabuhan ini.

Tengok gambar pun jatuh cinta, entah kalau ke sana ni mesti penuh galeri gambar OOTD kan?

Alishan Forest Recreation Area merupakan hutan simpan yang memukau pandangan sesiapa pun yang datang ke sini. Ianya dipenuhi dengan pokok ceri dan pokok gergasi sipres.

Bukan itu jer, teh gunung juga antara tarikan yang popular dan boleh dijadikan sebagai cenderahati.

Antara dessert yang sangat sedap di sini ialah jeli buah ara yang menyegarkan serta tanaman Alishan yang istimewa iaitu perasa makanan dan wasabi yang menyerupai lobak kuda.

Jambatan sepanjang 281 meter ini melintasi Taipingshan dan Guishan pada ketinggian 1,000 meter dari atas permukaan laut. Kalau anda nak tahu, jambatan ini terpanjang dan tertinggi di Taiwan.

Di sini, anda dapat menikmati pemandangan matahari terbenam Chiayi, awan gebu seperti kapas dan Meshan 36 Corners yang terkenal.

Kalau waktu malam pula, ada pertunjukan cahaya warna pelangi diadakan, iaitu satu warna setiap hari. Cantik gais! Warna merah pada hari Isnin dan oren pada hari Selasa bermula dari jam 6 petang hingga 10 malam. No wonder lah ramai pengunjung datang pada waktu malam di sini.

Fenqihu ni pula adalah tempat yang mana sebelum anda sampai ke Alishan, anda akan tiba di forest railway dahulu.

Jadi, anda boleh stop dulu di sini sambil boleh relax kan diri dan juga berehat sambil makan snacks. Apa yang menarik di sini, anda perlu cuba “Fenqihu Railway Lunchbox,” “Caoagui,” dan special “Train Cake.”

Alishan adalah salah satu lokasi terbaik Taiwan untuk pengeluaran teh. Teh alpine Oolong, teh Jinxuan, teh hijau dan tea bags adalah teh Alishan yang sangat popular. Jadi, anda boleh rasai teh yang hebat di sini!

YuYuPas Tsou Cultural Tribe Park adalah tarikan pelancong yang terletak kira-kira 1,200 meter dari paras laut di daerah Alishan gunung di Chiayi County, Wilayah Taiwan. Bermula dari bahasa Tsou, YuYuPas bermaksud “sangat kaya”.

Jadi amacam gais? Menarik tertarik tak? Best kan. Rupanya di Taiwan ni banyak tempat yang boleh dikunjungi. Semuanya best. Kalau ada kesempatan nanti plan lah dengan BFF anda tu. Boleh lah abadikan kenangan melancong di negara orang..tak gitu?

Untuk info lanjut, anda boleh lawati laman website di LINK INI ataupun boleh jer ke FACEBOOK ini.


IG Live Boost Harris Annuar Betul Padu Ah! Anda Wajib Tengok Sesi Mingguan Daphne Iking Pula

Hey wasup gais! (Baca nada Khairulaming tau) Amacam Ramadan anda tahun ni. Moga baik-baik saja yer. Alang-alang dah sebut pasal Ramadan ni, kami nak kongsi lah dengan anda tentang kempen ‘Bersama Berkongsi Berkat’ dari Boost ni. Mesti anda dah kenal sangat dengan aplikasi e-wallet Boost ni kan?

Kalau anda nak tahu, bersempena dengan kempen tersebut pada bulan Ramadan ini, Boost ini telah menganjurkan IG Live bertajuk ‘Boost Berkongsi Live’ dengan Harris Annuar dan Daphne Iking melalui IG Live pada setiap hari Ahad!

Macam mana tu? Meh teman kabo kan…Dalam Live IG tu nanti akan menampilkan pelbagai segmen yang berbeza setiap minggu. Antaranya seperti menyokong pelbagai pilihan makanan lokal, membayar zakat dan memberikan sumbangan menggunakan aplikasi, pilihan baju raya dan juga barang-barang untuk persiapan raya.

Dan apa yang paling ohsem, ada sesuatu untuk anda sekiranya anda sentiasa tune-in di Live IG tersebut. Haa…amacam? Menarik kan?

Harris dan Daphne akan berkongsi dengan anda bagaimana anda dapat jadikan Ramadan dan persiapan Raya anda lebih bermakna dan istimewa! Sambil-sambil #KitaBoostKita dan #KitaJagaKita sepanjang wabak COVID-19 ini.

Tapi sayang betul, anda dah terlepas dua sesi IG Live dari Harris ni. Banyak perkara yang dibincangkan tau. Antaranya beberapa perkara yang anda boleh lakukan terutamanya tentang membuat pembayaran tanpa sentuhan (cashless) dengan menggunakan Boost.

Macam yang anda tahu lah, siapa jer tak terkesan dengan wabak pembunuh ini kan? Jadi adalah menjadi tanggungjawab kita untuk menyokong bisnes lokal, terutamanya bisnes kecil-kecilan tu. Ye lah, perkara ini walaupun nampak macam kecil tapi sebenarnya dapat bantu diorang tau.

Boleh lah mereka-mereka ini yakin dan dapat bertahan walaupun dengan berniaga online. Semasa IG Live tu, Harris ada juga bercakap dengan 3 peniaga kecil, yang juga Boost Merchant yang mana mereka ni berkongsi tentang bisnes mereka dan bagaimana Boost dapat membantu mereka dengan penggunaan tanpa tunai dan tanpa sentuhan.

Diorang ni bermula semasa PKP 1.0 lagi. Katanya sebagai platform untuk membantu rakan dan famili yang kehilangan kerja semasa pandemik berlaku. Jadi mereka ini memulakan bisnes F&B baharu untuk teruskan hidup. Mereka hanya menjual 100% produk lokal sahaja.

Mereka ini membuat kerepek dari ubi kayu. Kalau anda nak tahu, mereka adalah salah satu pelopor vendor kerepek di Johor tau. Dulu mula hanya kecil-kecilan jer, tapi sekarang Alhamdulilah dah dikenali ramai dan berjaya dalam industri!

Sebenarnya, kalau anda membelanjakan RM10 untuk Boost Merchant, anda boleh membantu mereka. Bukan sahaja kita tolong dengan beli barang, Boost akan top up lagi dengan hadiah hebat dan wang tunai untuk diorang. Jadi jom support mereka #KitaBoostKita! Inilah cara kita boleh bantu peniaga ni.

Dan kalau anda ada bisnes sendiri dan berminat nak sign up Boost, jangan tunggu lama-lama, terus jer KLIK LINK INI. Banyak manfaat anda akan dapat nanti.

Semasa sesi Live pertamanya, Harris ada juga membincangkan dengan peniaga bagaimana Boost sebenarnya turut menyokong peniaga Lokal dengan cara mereka sendiri.

Mereka boleh memohon pembiayaan mikro kos rendah sehingga RM20,000 setiap MSME untuk tempoh 18 bulan, faedah-percuma tanpa pembayaran balik selama enam (6) bulan pertama.

Apabila pembayaran bermula pada bulan ke-7 dan seterusnya, MSME dapat menikmati kadar faedah rendah hanya 0.5% setiap bulan.

Peniaga juga boleh memohon Geran Digitalisasi SME dengan Boost yang bekerjasama dengan Celcom. Geran ini dapat membantu bisnes secara digital dan juga beralih dari luar talian ke dalam talian dengan cara yang mudah dan bebas.

Untuk info anda, akan ada kit pemula bagi bisnes digital ini yang merangkumi alat pemasaran digital untuk memberi lebih banyak perhatian tentang bisnes anda dan juga meningkatkan traffic yang mana dengan Boost dapat mengakses hampir 9 juta pengguna. Betul padu!

Permohonan geran ini dibuka sehingga akhir bulan Jun 2021. Jadi kepada peniaga yang berminat untuk mengetahui lebih lanjut, boleh jer melayari LINK INI.

Harris pun ada share juga tentang mudahnya anda boleh bayar Zakat Fitrah menggunakan Boost. Anda hanya perlu masukkan nombor IC, nama dan juga nombor telefon anda. Mudah je kan?

Aplikasi ‘Zakat’ yang ada dalam Boost ini juga automatik akan mengira berapa jumlah Zakat yang anda perlu bayar dengan hanya masukkan jumlah orang yang diperlukan untuk bayar sahaja.

Dan sebenarnya, cara ini juga dapat memudahkan mak dan ayah anda serta famili anda untuk menunaikan kewajipan mereka. Mudah sangat gais!

1. Lembaga Zakat Selangor (LZS)
2. Lembaga Zakat Negeri Kedah (LZNK)
3. Majlis Ugama Islam & Adat Resam Melayu Pahang (MUIP)
4. Majlis Ugama Islam Sabah (MUIS)
5. Perbadanan Baitulmal Negeri Sembilan (PBMaINS)
6. Pusat Pungutan Zakat- Majlis Agama Islam Wilayah Persekutuan (PPZ-MAIWP)

Anda jangan risau, bila bayar zakat secara online ni kalau tak ada ‘Lafaz Akad’ pun tetap sah.

Dan untuk pengetahuan anda, lafaz zakat ni sunat, bukan sesuatu yang wajib dan kalau kita tidak melafazkannya, zakat fidyah yang dibayar tetap sah mengikut undang-undang Islam.

Sejak Oktober 2017, setiap tahun, dah menjadi tradisi Boost memasukkan elemen khas ke dalam aplikasinya untuk terus membantu masyarakat kita dalam beberapa segmen yang berlainan. Segmen ini juga adalah untuk membantu mereka yang memerlukan terutamanya pada musim perayaan.

Kalau anda nak tahu, NGO dan organisasi amal telah menghadapi kesulitan sejak wabak pandemik ini melanda. Jadi dalam sesi Live keduanya, Harris ada bercakap dengan 6 organisasi amal yang berbeza yang mana kita semua dapat menyumbang dengan menggunakan fungsi Boost dalam aplikasi ‘Donation’.

Semua e-sumbangan melalui Boost terus ke badan amal tau. Berapa amaun pun takpe gais, asalkan anda mahu menyumbang dan dapat membantu mereka yang memerlukan.

Kat sini anda boleh tengok senarai NGO dan Badan Amal Kebajikan yang ada dalam Boost.

1. Surau An Nur Fasa 2 – (@surau_annur_f2_bss)
2. Sadaqa House by Bank Islam Malaysia Berhad (@sadaqa_house)
3. Dana Wakaf Al-Mursyidin UPSI (@wezas_upsi)
4. Pusat Jagaan Maju Jaya (@pjmj_ipoh)
5. Bulan Sabit Merah Malaysia Kuala Lumpur (@bsmmkl.official)
6. Persatuan Kebajikan Anak-Anak Istimewa Selangor (Orkids) (@orkids_school)

Anda tahu tak yang anda boleh menyumbang menggunakan fungsi ‘Charity’ dalam aplikasi Boost untuk mana-mana NGO yang anda nak. List NGO yang kami senaraikan ini merangkumi kanak-kanak, warga tua dan masyarakat kurang bernasib baik, persekitaran, kesihatan, pendidikan, bantuan kemanusiaan dan banyak lagi.

Kalau anda nak tahu lagi apa yang Harris cakapkan dalam sesi IG Live Boost tu, follow dia tau! @harrisannuar.

Gais, kalau nak Ramadan dan raya anda lebih bermakna, jangan lupa untuk tonton 2 sesi IG Live ‘Boost Berkongsi Bersama Daphne’ di (@daphneiking) setiap Ahad jam 11 pagi tau!

Untuk minggu ni, 25 April pada jam 11 pagi, Daphne akan berkongsi tips fesyen Baju Raya dia sendiri dan bercakap dengan beberapa butik fesyen tempatan yang juga merupakan peniaga-peniaga Boost supaya kita semua boleh sapot lokal untuk mereka beraya tahun ini.

Untuk hari Ahad minggu berikutnya, 2 Mei pada jam 2 petang, Daphne akan membincangkan tipsnya sendiri untuk persiapan Raya pada saat-saat terakhir.

Dan yang paling ditunggu-tunggu adalah anda boleh menang hadiah tau kalau anda tonton IG Live tu nanti!

10 pengguna bertuah akan berpeluang memenangi kredit e-wallet Boost RM50 dan 10 lagi akan menang 1,000 Boost Coins. Dengan Boost Coins tu, anda boleh gunakan untuk menebus item menarik dari Katalog Boost Ramadan.

Dan untuk penyertaan dalam BoostUP Pick & Win pula, anda boleh membuat pertukaran dengan Partner Wallet untuk pulangan tunai dompet untuk bil, makanan atau petrol.

Sebagai sebahagian daripada perayaan Raya tahun ini, Boost juga memulakan program baru di mana anda mendapat sehingga RM300 eDuit Raya dari Boost apabila rakan anda install Boost dan memasukkan kod rujukan anda.

Sebagai bonus tambahan, akan datang, Boost juga akan memberikan penghargaan kepada semua pengguna yang baru kali pertama dengan Boost sebagai welcome pack.

Apabila pengguna baru menambah RM20 ke e-dompet Boost mereka melalui online banking, mereka akan menerima RM20 ringgit untuk dibelanjakan. Jangan tak tahu, dalam e-dompet Boost ni anda boleh boleh guna untuk bayar macam-macam tau seperti bil, topup kredit, beli kredit Mobile Legends dan macam-macam lagi. Fuh, senang-senang jer gais.

Pada anda yang tak ada Boost lagi tu, dah boleh install kalau nak dapat bonus dari Boost! Kalau dah jadi pengguna Boost, anda hanya share invite code pada kawan-kawan anda tu. Bila kawan-kawan dah daftar dan gunakan Boost, boleh dapat duit raya sehingga RM300. Padu weh! So apa lagi gaissss..Let’s install Boost sekarang!


Jue Aziz Berjaya Khatam Al-Quran Hari Kelapan Ramadan

Pelakon Jue Aziz meluahkan rasa syukur berjaya khatam Al-Quran pada hari kelapan Ramadan. Jue berkata dia menghabiskan semua juzuk dalam masa singkat sempena ulang tahun kelahiran ibunya yang ke-69.

Meskipun teruja dapat memenuhi hasrat ibunya, Nor Azmah Mohd Nor, namun Jue berkata ada satu lagi permintaan yang belum dapat ditunaikan iaitu jodoh.

“Kejutan ulang tahun kelahiran ibu. Alhamdulillah akhirnya khatam Al-Quran, syukur! Dari hari pertama Ramadan sampailah Selasa.

“Satu je lagi permintaan mak orang tak dapat tunaikan..jodoh. Tahu mak risau, tapi susah, sakit semua orang seorang pun tak apa asalkan ada mak.

“Kita bercinta berdua jelah mak. Mana tahu esok lusa jodoh orang dijemput Ilahi sempatlah orang bermanja selagi mak ada. Aandai ini Ramadan terakhir,” katanya.

Berkongsikan mengenai perkara itu di Instagram, Jue dalam rasa sebak berkata dia kuatkan diri untuk menyempurnakan khatam Al-Quran selepas melihat semangat ibunya.

“Bila kita tengok orang tua kita dalam keadaan begitu, tak larat lutut..sakit masih kejar agama, tak sihat pun masih semangat kuat, kenapa kita sihat tak buat amalan.

“Terima kasih mak bagi semangat percaya orang boleh khatam. I love you so much. Berkat doa mak! Ramai yang rindu tak dapat jumpa mak bapak di luar sana, buatlah sesuatu untuk mereka,” katanya.

Jue sebelum ini pernah berkahwin dengan pemuzik Indonesia, Bayu Daniel pada 2014 namun pada 2019, Jue memaklumkan sudah bercerai.


AC Mizal Pernah Makan Tisu Dengan Kuah Roti Canai Orang, Isteri Tak Tahu

Baru-baru ini, pengacara terkenal, Datuk AC Mizal berkongsikan kisah kesusahannya satu ketika dahulu, ketika dia dan isteri, Datin Emylia Rosnaida sedang menantikan kehadiran anak pertama mereka.

AC berkata ketika itu merupakan zaman sukarnya di dalam kerjaya seni dan banyak cerita mengenainya diperkatakan. Katanya lagi, duit di dalam bank hanya ada RM250 sahaja.

“Kelahiran anak pertama kami, Muhammad Reeve Damien. Waktu ini kami tengah susah. Malah ketika isteri saya mengandungkan Reeve tujuh bulan pertama, duit dalam akaun ada RM250 sahaja.

“Waktu ini boleh dikatakan saat sasya jatuh, dimana banyak cerita mengenai saya macam-macam,” katanya.

Kongsinya lagi, isterinya terpaksa melahirkan anak sulungnya secara pembedahan kerana mengalami sakit bersalin lebih 12 jam sedangkan duit hanya cukup untuk bersalin secara normal sahaja.

“Ketika itu waktu 12 tengah malam. Pada waktu itu, isteri saya sakit mengandung lebih 12 jam. Bulan itu, Allah bagi rezeki pada saya dapat tawaran empat drama sekaligus.

“Tetapi pada waktu isteri nak melahirkan, duit hanya cukup untuk bersalin secara normal sahaja. Akan tetapi oleh kerana 12 jam sakit, mahu tak mahu lakukan prosedur pembedahan. Bayaran berlakon pun banyak tak dapat lagi.

“Tak mengapalah, saya minta isteri untuk lakukan pembedahan, duit saya cari. Alhamdulillah saya ada seorang rakan di Ipoh berikan saya pinjam duit,” katanya.

AC turut berkongsikan ada ketika dia pernah makan tisu bersama kuah roti canai orang namun perkara itu tidak diketahui oleh isterinya.

“Ketika isteri mengandung, saya pernah cerita saya makan tisu bersama kuah roti canai orang. Isteri tak tahu, bila waktu pagi rakan ajak pergi sarapan saya cakap tak apa, saya dah makan.

“Ini kisah benar. Kalau orang nak cerita pasal kesusahan dengan saya tak payahlah. Saya sudah lalui macam-macam,” katanya.

Dalam pada tu, AC mengakui kehadiran anak-anaknya banyak membuka pintu rezeki buat mereka sekeluarga.

“Lahirnya anak lelaki saya, rezeki mulai terbuka dan kehadiran anak perempuan saya, Fya Erissa memang dia lebih bukakan rezeki. Memang rezeki anak, kami hanya menumpang,” katanya.


Nadia Brian Nak Sambung Belajar Master

Mahligai perkahwinan yang dibina sudah pun berakhir apabila mengesahkan sudah bercerai talak satu, kontroversi mengenai rumah tangga pelakon Nadia Brian juga dilihat kini semakin reda.

Baru-baru ini, Nadia dilihat ada memuaut naik fotonya di majlis graduasi diploman dan sarjana muda sewaktu menjalani pengajiannya di Universiti Teknologi Mara (UiTM).

Menyifatkan ianya kenangan terindah, Nadia turut meluahkan hasratnya untuk menyambung pengajian ke peringkat master pula serta bertanyakan kepada peminatnya mengenai perkara itu.

Perkongsian Nadia itu mendapat pelbagai reaksi daripada netizen yang memberi sokongan penuh serta memuji pelakon itu bukan sahaja cantik tetapi seorang yang bijak.

Untuk rekod, Nadia atau nama sebenarnya Nadia Najwa Mohamed Rashidi merupakan graduan Diploma Seni Teater dan Ijazah Sarjana Muda Komunikasi Massa.


Fattah Amin Menang Pelakon Lelaki Terbaik Di World Film Carnival (WFC) Singapore

Nampaknya pelakon Fattah Amin melakar sejarah dalam kerjaya seninya apabila memenangi Pelakon Lelaki Terbaik di World Film Carnival (WFC) Singapore 2021 menerusi lakonannya dalam filem seram, Mimaland.

Kemenangan Fattah itu diumumkan menerusi laman web rasmi WFC Singapore 2021. Akui terkejut, Fattah berkata kemenangan itu tidak pernah disangka.

“Saya dimaklumkan mengenai kemenangan itu oleh pihak pengurusan. Sebaik saja melihat nama tertera sebagai pemenang kategori Pelakon Lelaki Terbaik, saya jadi terkejut. Memang saya tidak sangka. Secara jujur, masih banyak lagi yang perlu saya belajar daripada bidang lakonan. Ini bukanlah yang terbaik.

“Bagaimanapun, saya anggap kemenangan ini rezeki kerana ini adalah julung kali lakonan saya mendapat pengiktirafan peringkat di antarabangsa,” katanya.

Dalam pada itu, Fattah berkata kemenangan tersebut menjadi pembakar semangat dalam menghasilkan karya terbaik selepas ini.

“Seperkara yang menarik mengenai anugerah ini adalah ia dibuat berdasarkan penilaian juri profesional, bukannya atas undian,” katanya.

Awal bulan ini, Mimaland diangkat Filem Seram Terbaik pada AltFF Alternative Film Festival Spring 2021 di Toronto, Kanada.

Selain itu, filem arahan Nevin Hiong yang menampilkan Fattah dan Sophia Albarakbah sebagai teraju utama, menggondol trofi Pengarah Terbaik selain menjadi finalis bagi kategori Sinematografi Terbaik.


Farah Nabilah Dikritik Biar Anak Makan Sendiri Roti Bakar

Baru-baru ini, pelakon Farah Nabilah ada berkongsikan video mengenai perkembangan anaknya, Andre Omar yang kini sudah mencecah 6 bulan.

Menerusi video tersebut, Andre dilihat sudah pandai makan sendiri dan cukup berselera menikmati roti bakar yang disapu dengan buah Avocado.

Bagaimanapun, ada yang kurang senang dengan tindakan Farah dengan mendakwa memberikan makanan bertekstur keras kepada anak lelakinya itu. Malah, ramai yang bimbang tindakan pelakon itu boleh membahayakan keselamatan anak kecilnya.

Namun, ada yang menyokong tindakan Farah dan sebagai ibu dia lebih tahu apa yang sesuai untuk anaknya dan perlukan pemantauan.

Farah mendirikan rumah tangga dengan Mohamed Amirul pada 20 Disember 2019 dan selamat melahirkan Andre pada 22 Oktober lalu.


“Artis Bukan Golongan Kayangan, Di Mata Undang-Undang Kita Semua Sama”

Sejak kebelakangan ini, hangat diperkatakan mengenai dakwaan artis dilabel golongan kayangan apabila tidak dijatuhkan hukuman jika melanggar prosedur operasi standard (SOP).

Bagaimanapun, pelawak dan usahawan, Shuib Sepahtu menolak dakwaan tersebut kerana dia tidak melihat wujud standard berbeza hukuman di negara ini.

Menafikan artis golongan kayangan, Shuib berkata dia dan isterinya, Siti Sarah tetap menerima hukuman apabila turut dikenakan kompaun sebelum ini kerana melanggar SOP.

“Sama sahaja, saya dan isteri dikompaun RM1,000 seorang kerana melanggar SOP. Kami mengakui kesalahan dan tidak ada pengecualian dalam menerima hukuman.

“Tetapi kesalahan itu bukan kerana merentas negeri. Sebab soal merentas negeri kami mempunyai dokumen lengkap berkaitan kerja,” katanya.

Jelas Shuib lagi, sebagai seorang selebriti dia tidak pernah mendapat layanan berbeza mahupun istimewa kerana tetap menerima hukuman sama seperti orang biasa.

“Tidak wujud golongan kayangan atau apa. Sebab di mata undang-undang kita semua sama. Termasuklah menteri sekalipun,” katanya.

Pada Februari lalu, Shuib dan Sarah dikenakan kompaun kerana didapati duduk di sebuah meja melebihi dua orang serta tiada penjarakan fizikal di sebuah restoran.


Zahirah Macwilson Dipuji Tak Tinggal Anak Walaupun Bekerja

Sudah kembali bekerja seperti biasa, namun kali ini sedikit berbeza apabila pelakon Zahirah Macwilson sudah bergelar ibu.

Bagaimanapun, tindakan Zahirah yang tidak sesekali meninggalkan anak kecilnya, Isaac Raees ketika keluar bekerja dipuji peminat.

Menerusi satu perkongsian di Instagram, Zahirah ada memuat naik foto sedang memerhati anaknya ketika sedang disolek.

Dalam pada itu, Zahirah berkata dia sangat beruntung kerana dapat membawa sekali anaknya ke tempat kerja serta memahami tidak semua ibu dapat melakukan perkara sama kerana tiada pilihan.

“Alhamdulillah, saya sangat beruntung dapat bawa sekali anak lelaki saya ke tempat kerja tapi tidak semua ibu di luar sana dapat kesempatan seperti ini.

“Kalau tinggal, tidak bermakna kita tak sayang baby. Sesetengah ibu tiada pilihan dan terpaksa berkorban demi mencari rezeki untuk keluarga,” tulisnya.

Dalam pada itu, Zahirah berkata semenjak bergelar ibu dia lebih mengerti pengorbanan yang dilkukan oleh ibunya sendiri.

“Bila dah jadi ibu ni, kita sendiri akan sedar betapa besar pengorbanan yang telah dilakukan oleh ibu kita sendiri.

“Bukan sahaja daripada sudut kerjaya tetapi juga daripada segi mental, fizikal, emosi serta ketenangan minda mereka,” katanya.

Zahirah mendirikan rumah tangga dengan Aiman Hamik Ridza pada 20 Februari tahun lalu dan dikurniakan cahaya mata lelaki, Isaac Raees pada 5 Januari lalu di Perth, Australia.


Untungnya…Penjawat Awam Bakal Terima Bantuan Khas Raya RM500

Bantuan Khas Kewangan Aidilfitri sebanyak RM500 dipersetujui oleh kerajaan untuk diberikan kepada semua penjawat awam Gred 56 dan ke bawah termasuk kakitangan Contract Of Service, Contract For Service, Pegawai Sambilan Harian serta lantikan di bawah MySTEP.

Dan untuk pengetahuan anda, ini adalah buat pertama kalinya Pegawai Sambilan Harian menikmati bantuan tersebut. Manakala kepada pesara kerajaan pula, bantuan RM250 akan disalurkan.

Pejabat Perdana Menteri berkata, pemberian ini adalah bagi menghargai jasa dan pengorbanan penjawat awam dalam menggalas tanggungjawab menyampaikan perkhidmatan kepada rakyat terutamanya semasa negara mengharungi tempoh yang penuh cabaran ini.

Pembayaran bagi bantuan khas ini akan dibuat bersama dengan pembayaran gaji bulan Mei iaitu pada 6 Mei 2021.

Bantuan khas tersebut akan memanfaatkan lebih 2 juta penjawat awam dan juga pesara.

Pengumuman pemberian Bantuan Khas Kewangan Aidilfitri pada tahun ini dibuat lebih awal daripada tahun-tahun sebelumnya disebabkan keprihatinan Kerajaan dalam membantu mereka membuat persiapan awal menjelang Hari Raya Aidilfitri.

Kerajaan juga berharap dengan pemberian Bantuan Khas ini dapat lah meringankan beban kewangan kepada penjawat awam dan pesara serta dijadikan sebagai pemangkin kepada mereka untuk terus berkhidmat dengan penuh dedikasi.


Dengar Cerita Canggih Sangat OPPO RENO 5F Yang Loca B & MK Tayang Ni, Betul Ke?

Selebriti pujaan ramai korang Loca B dan MK dan genggam OPPO Reno 5 F, korang bila lagi? Tak rugi pun korang grab telefon pintar keluaran OPPO yang terbaru ni. Silap-silap gambar dan video korang boleh setanding dengan selebriti korang ni.

Dalam banyak-banyak telefon pintar yang ada di pasaran, OPPO Reno 5 F ni betul-betul akan buat korang jatuh cinta pandang pertama. Bukan apa, dah lah body slim warna pula lawa. Paling yang buat kami tak tahan sekali teknologi yang ada pada Reno 5F ni. Love wehy!

Kalau tak percaya dengan apa yang kami katakan, nah kami bagi korang layan antara yang best pasal OPPO Reno 5 F ni. Bolehlah sama-sama jatuh cinta nanti.

Kalau bab telefon pintar ni, ramai yang akan tengok part kamera dulu kan? Jadi kami tayang dulu part ni. OPPO Reno 5 F kali ini hadir dengan empat kamera belakang yang terdiri dari kamera utama 48 MP, ultra-wide 8 MP, macro 2 MP, dan mono 2 MP.

Untuk kamera selfie OPPO memberikan sebuah kamera beresolusi 32 MP yang disertakan dengan punch hole.

Sistem kamera belakang OPPO Reno 5 F ini dilengkapi dengan filter baru iaitu Dynamic Bokeh yang menggabungkan effec motion blur dan low light XDR, hingga mode Night Plus yang dapat mengoptimalkan pengambilan foto pada waktu malam.

OPPO Reno 5 F ini juga membawa filter AI bokeh seperti AI Color Portrait hingga Night Flare Portrait. Paling menarik teknologi ini mampu merakam video dengan kuasa resolusi 4K hingga 30 fps dan EIS.

Ini antara hasil gambar yang diambil menggunakan OPPO Reno 5 F. Reno5 F sangat sesuai untuk merakam semua momen kehidupan korang. Dari gambar makro hingga ultra wide-angle dan zoom, Reno5 F merakam perjalanan hidup dengan perincian yang terang dan lebih detail.

Menyokong kamera hadapan dan belakang, AI Color Portrait Video mampu mengesan objek manusia dan latar belakang lalu memisahkannya secara pintar. Sekaligus dengan kuasa AI Color Portrait Video ini juga akan menjadi shots korang lebih cantik dan luas biasa.

Dual-View Video pada OPPO 5F menggunakan kamera depan dan belakang secara serentak bagi membolehkan anda merakam dua situasi dalam satu video.

Apabila korang menghidupkan mod ini, dua paparan kamera depan dan belakang akan kelihatan pada skrin.

Terdapat tiga mod skrin berbeza iaitu Top & Bottom Even, Rectangular (hampir sama dengan panggilan video di WeChat), dan Circular (seakan panggilan video di WeChat tetapi berbentuk bulat).

OPPO Reno 5F juga dilengkapi Monochrome Video yang menyokong kamera utama bagi menonjolkan warna terpilih seperti merah, hijau atau biru dalam video ketika menggunakan GPU bagi menyingkirkan warna lain.

Monochrome Video menyokong video 720p/30FPS dan 1080p/30FPS bagi menonjolkan bintang sebenar dalam video dengan penghasilan kesan gambar menakjubkan melalui warna yang berbeza.

Selain itu, OPPO Reno 5F juga dilengkapi ciri hebat Dynamic Bokeh, Night Plus, Night Flare Portrait, EIS Steady Video AI Scene Enhancement 2.0, AI Color Portrait dan AI Beautification 2.0 yang memberi kesan gambar lebih menarik serta semula jadi.

Soloop turut disertakan untuk model OPPO Reno 5 F yang mengubah rakaman dan video menjadi klip kualiti seakan filem dengan penambahan kesan unik dan muzik bagi menjadikannya lebih menarik.

OPPO Reno 5 F hadir dengan body yang lebih ringan dengan berat 172 gram dan ketebalan 7,8 mm. Bentuk body telefon seperti ini akan buatkan korang lebih selesa bila digengam lama-lama.

Di bahagian belakang, korang akan nampak sedikit perbezaan dengan modul kamera Reno 5 yang lain dimana Reno 5 F ini mempunyai bentuk kamera yang memanjang dengan tiga kuasa kamera.

Paling love sekali flowing light design yang ada pada OPPO Reno 5 F ini akan buatkan ia nampak lagi mewah dan elegan. Hadir dengan tiga pilihan warna yang bakal buat anda rambang mata.

Antaranya warna fluid black dan fantastic purple. Bagi kami dua-dua warna ni cantik dan intrend. Sesuai untuk nak OOTD nanti.

Untuk korang yang selalu sibuk dengan kerja harian, ini salah satu telefon pintar yang paling ngam dengan korang. Dengan OPPO Reno 5 F ini tak perlu nak charges lama-lama, sebab dalamnya telah ada teknologi 30W VOOC Flash Charge 4.0.

Teknologi ini juga turut disokong dengan sistem pemproses MediaTek Octa-core untuk gaya hidup yang pantas.

Kaki game mesti suka phone ni sebabnya kuasa ColourOS 11.1 ni akan jadikan permainan video game korang lagi smooth dan lancar jer. Tak ada lagi istilah game sangkut bila dah guna OPPO Reno 5 F ni.

Bukan tu jer, dengan kuasa ColourOS 11.1 ia juga mampu jadikan sistem privasi telefon korang lebih selamat dan terjamin.

Best kan, cantik dan unik jer telefon OPPO Reno 5 F ni. Teknologi dia pula betul-betul buat jatuh cinta. Haih rasa tak sabar nak gengam OPPO Reno 5 F ni.

Okey! Semua teknologi yang ada pada OPPO Reno 5F ni kami dah tayang kat korang. Jadi apa tunggu lagi cepat lah terjah OPPO store sekarang. Rugi wehy kalau terlepas phone power macam ni.

Hanya RM1,199 korang dah boleh melaram di pagi raya dengan telefon pintar keluar OPPO ni. Bukan tu jer, siapa yang dah beli Reno 5 F ni akan dapat free gift LED Smart Thermal Flask dan Journal Gift Box bernilai RM99. Wow, best tu bayar satu harga tapi dapay pakej free gift lagi.

Bagi korang yang menggunakan My OPPO App, korang dapat menikmati kod promo RM100 dan tiket wayang GSC dan Popcorn Combo secara PERCUMA!

Jadi jangan lengah-lengahkan lagi masa korang tu. Cepat-cepat terjah Facebook OPPO atau laman Web OPPO untuk maklumat lanjut.


Siti Sarah Yang Hamil, Ibu Mentua Alami Alahan

Isterinya, penyanyi Siti Sarah kini sedang hamil anak keempat, pelawak dan usahawan Shuib Sepahtu akui terkejut apabila ibunya yang mengalami alahan.

Shuib berkata ibunya ada menghubunginya dengan nada marah-marah serta mengadu sering muntah-muntah dan tidak lalu untuk makan seperti alahan wanita sedang hamil.

“Ada satu hari ibu saya telefon. Dengan nada marah-marah dia pesan jangan susahkannya. Rupa-rupanya ibu beritahu dia selalu muntah-muntah dan tidak ada selera makan.

“Saya terkejut apabila dia turut mengalami alahan teruk ketika Sarah baru hamil. Lama juga, lebih kurang sebulan ibu mengalami alahan itu,” katanya.

Lebih lucu, Shuib berkongsi cerita apabila ibunya ke klinik untuk mendapatkan rawatan namun diberikan alat ujian kehamilan.

“Ada satu lagi insiden lucu apabila ibu diberikan alat ujian kehamilan apabila pergi mendapatkan rawatan. Ibu saya marah doktor kerana dia sudah berusia 57 tahun dan sudah menopos!,” katanya.

Dalam pada itu, Sarah berkata dia tidak menyangka ibu mentuanya melalui alahan sepertinya. Malah, ibu mentuanya turut sama sepertinya hanya boleh makan buah oren sahaja.

“Ketika kehamilan terdahulu, saya memang tidak boleh makan sebab mesti akan muntah. Ketika itu, saya hanya boleh makan buah oren. Peliknya, ibu mentua saya juga alami perkara yang sama dan dia hanya boleh makan oren.

“Namun, alahan itu sudah kembali kepada saya, tapi tidaklah seteruk dulu. Kali ini saya boleh bekerja dan rajin untuk berbuat sesuatu,” katanya.


Janna Nick Hidap Bipolar, Dua Kali Cuba Bunuh Diri

Selepas beberapa minggu menyepi dan berehat daripada media sosial, Janna Nick memuat naik kenyataan mengejutkan bahawa dia menghidap penyakit bipolar.

Menerusi satu perkongsian di Instagram, Janna berkata dia kini sedang menjalani rawatan dengan mengambil dua jenis ubat atas nasihat doktor bagi merawat masalah kemurungan.

BACA: Lama Menghilang, Kekasih Maklum Janna Nick Sedang Berehat Dari Media Sosial

Janna berkata dia menyangkakan selama ini suara-suara dalam yang bermain di fikirannya adalah perkara normal namun dia hanya menyedari selepas mendapatkan rawatan.

“Selama ini, saya fikir otak saya berfungsi dengan normal, sama seperti orang lain. Saya memang ingat semua orang ada lebih dari 3/4 suara di kepala mereka.

“Saya memang ingat bahawa ia normal bagi suara dalaman untuk terus bercakap antara satu sama lain sehingga saya mula mengambil ubat dan sedar,” tulisnya.

Dalam pada itu, Janna turut berkongsi pengalaman silamnya ketika berusia lapan tahun dan mendedahkan pernah dua kali cuba untuk membunuh diri.

“Pada usia 8 tahun, saya pernah mahu mati. Sepak teranjang memang makanan saya sejak pertama kali saya ingat. Saya cuba bunuh diri ketika berusia 14 tahun dengan menelan segenggam panadol yang dicampurkan dengan ubat lain.

“Percubaan bunuh diri kedua adalah setahun selepas itu. ketika itu saya sedang menduduki PMR, saya memotong pergelangan tangan sendiri di hadapan adik perempuan saya,” katanya.

Perkongsian Janna itu ternyata mengejutkan rakan artis dan netizen yang bersimpati di atas apa yang berlaku serta memberikan kata-kata semangat agar pelakon itu terus kuat.


Tak Hantar Anak Sekolah, Suhaimi Saad Ajar Anak Lipat Kain

Sebut saja nama penyanyi Suhaimi Saad pasti ramai tahu bahawa bekas anggota kumpulan nasyid In Team itu pernah mencetuskan kontroversi kerana pendirian anti vaksin dan pernah membuang ubat hospital.

Malah, Suhaimi juga mempunyai alasan tersendiri sebab mengapa dia memilih untuk tidak menghantar anak ke sekolah.

Terbaru menerusi satu perkongsikan, Suhaimi mengajar anaknya melipar kain baju mereka sendiri. Ujarnya, akademik sahaja tidak cukup untuk jadikan anak-anak berguna dan berjaya.

“SS ajar anak anak lipat kain baju sendiri. Ajarlah anak anak ilmu AlQuran,hadis,akhlaq dan kemahiran. Akademik saja tidak cukup untuk menjadikan anak anak kita manusia yang berguna dan berjaya,” tulisnya.

Suhaimi turut mengatakan ramai orang yang terpelajar di luar sana tetapi kurang adab dan kemahiran diri.

“Dunia hari ini dipenuhi oleh ramai orang yang terpelajar dan berkelulusan,
tapi kekurangan orang yang beradab dan berkemahiran. Puncanya tidak lain tidak bukan kerana kurang iman dan amal yang benar di sisi Tuhan,” tulisnya.

Suhami mendirikan rumah tangga dengan Ina Naim pada 2007, hasil perkahwinan mereka dikurniakan empat orang cahaya mata.


‘Pak Long Mail’ Turun Kawasan & Luangkan Masa Berbuka Dengan Warga ATM

Bersempena dengan sambutan bulan Ramadan, Menteri Kanan Pertahanan, Datuk Seri Ismail Sabri Yaakob atau lebih mesra diberi gelaran netizen sebagai ‘Pak Long Mail’ sempat untuk meluangkan masa berbuka puasa bersama anggota dan pegawai tiga cabang Angkatan Tentera Malaysia (ATM) di Port Dickson.

Ia bermula dengan Majlis Berbuka Puasa Menteri Kanan Pertahanan Bersama Warga Pemerintahan Latihan dan Doktrin Tentera Darat (PLDTD) di Pusat Latihan Asas Tentera Darat (Pusasda).

Ini bukan setakat majlis berbuka puasa jer tau, ia juga siri lawatan Ismail Sabri ke kem-kem tentera di seluruh negara. Kalau anda nak tahu, lawatan ini dah pun menjadi kewajipan sejak beliau memegang jawatan sebagai Menteri Kanan Pertahanan setahun lalu.

Ismail Sabri berkata, menerusi lawatan ke kem-kem tentera inilah beliau dapat mengetahui sendiri apa keperluan dan tahap kesiapsagaan setiap kem. Awesome betul ‘Pak Long Mail’ kita ni.

“Saya akan melawat kem pada setiap dua minggu sekali di seluruh negara. Saya akan mendengar dan diberi taklimat daripada segi kesiapsagaan tentera di setiap kem yang saya lawati.

“Kita tahu setiap kem mesti berada dalam keadaan kesiapsagaan bagi menghadapi apa juga keadaan yang berlaku, kita melihat daripada sudut itu,” katanya.

Dalam Majlis Berbuka Puasa itu juga, turut hadir sama, Panglima Tentera Darat, Jeneral Tan Sri Zamrose Mohd. Zain, Timbalan Panglima Tentera Darat, Leftenan Jeneral Datuk Mohamad Ab Rahman dan Panglima Latihan Tentera Darat Mejar Jeneral Datuk Nazari Abd. Hadi.

Di samping itu, Ismail Sabri turut berkesempatan memberikan sumbangan sempena bulan Ramadan kepada lima orang anggota tentera yang memerlukan.

Yelah ini untuk memastikan tahap kesiapsagaan tetap berada di tahap tertinggi serta untuk mengutamakan kebajikan anggota tentera dan juga keluarga.

Sebelum majlis tersebut juga, Menteri Kanan Pertahanan turut berkesempatan melawati dua orang waris anggota (PLDTD) yang menghadapi masalah kesihatan dan memerlukan bantuan.

Mereka ialah Nor Diana Yusmaliza Yusnizal, 9, anak kepada Sarjan Yusnizal Mohamed Yahaya daripada Kor Perkhidmatan Diraja (KPD) Pusasda yang menghidapi penyakit microcephaly (kepala mengecil) sejak dilahirkan.

Turut dikunjungi beliau, Siti Mazidah Mokhtar @ Zulkifly, 38, isteri kepada Pegawai Waran 2, Hazizi Jebeng yang bertugas di Institut Kejuruteraan Tentera Darat (IJED).

Untuk info anda, Siti Mazidah menghidap penyakit oesteoporosis saraf tulang belakang dan arteraitis. Sehingga kini dia masih lagi menjalani rawatan berkala di Hospital Port Dickson dan sedang menunggu giliran bagi mendapatkan rawatan di Institut Kanser Negara, Putrajaya.

Sementara itu, Panglima Tentera Darat, Jeneral Tan Sri Zamrose Mohd. Zain berkata, sebanyak RM79.3 juta peruntukan tambahan telah diluluskan sepanjang tahun 2020 sehingga kini kepada tentera darat.

Ia juga susulan lawatan kerja Ismail Sabri Yaakob ke kem-kem tentera darat yang terdapat di seluruh negara.

Menurut beliau, peruntukan yang disalurkan tersebut termasuklah bagi kerja-kerja penyelenggaraaan bangunan teknikal, rumah-rumah anggota tentera serta penurapan jalan.

“Hasil daripada lawatan kerja oleh Datuk Seri (Ismail Sabri) sepanjang tahun 2020 dan 2021, peruntukan tambahan berjumlah RM79.296 juta telah diluluskan kepada tentera darat.

“Peruntukan tambahan ini antaranya melibatkan kerja penyelenggaraan bangunan teknikal, naik taraf rumah keluarga anggota tentera, penurapan jalan dan penyelenggaraan dewan serbaguna. Semua ini dilaksanakan Datuk Seri dengan hasrat untuk menjamin kebajikan warga tentera darat sentiasa terpelihara,” katanya.

Selepas majlis berbuka puasa di sini, Ismail Sabri turut dijadual menghadiri majlis berbuka puasa bersama anggota dan pegawai Tentera Udara Diraja Malaysia (TUDM) di Kuantan, Pahang dan Tentera Laut Diraja Malaysia (TLDM) di Lumut, Perak.


Sweet Qismina Positif Covid-19

Pelakon Sweet Qismina mengesahkan dirinya positif Covid-19 selepas menjalani ujian calitan (swab test) pada Selasa.

Sweet atau nama sebenarnya Farhanna Qismina Supandi berkata dia mula berada tidak sihat ketika menjalani penggambaran filem Tariandi di Kuala Kangsar, Perak sejak 16 April lalu.

Menerusi Instagram, Sweet turut memuat naik kenyataan rasmi dari syarikat pengurusan Warner Music Malaysia.

Sweet telah dikuarantin di Hospital Kuala Kangsar dan keputusan saringan adalah positif, kemudian dihantar ke Pusat Kuarantin di Ipoh untuk kuarantin. Difahamkan, Sweet berada dalam keadaan stabil cuma kehilangan deria bau dan rasa.

Dalam pada itu, Sweet turut mengucapkan terima kasih kepada petugas kesihatan yang membantunya sepanjang proses menerima rawatan tersebut.


Ni Cara Nak Dapat Hadiah Dari Jovian & Afiya!

Perghh! Bukan senang nak dapat free gift orang have-have macam WonderLab bagi ni. Dah lah produk skincare dari WonderLab ni boleh buat muka bertambah elok dan berseri.

Dapat pula free gift yang boleh melengkapkan lagi OOTD pagi raya. Fuhh siapa tak nak! Raya kali ni betul-betul gunakan tagline  Raya Bergaya Bersama WonderLab. Mana taknya semua barang dari WonderLab.

Kalau korang nak tahu, sekarang WonderLab ada buat promo untuk set skincare. Betul-betul berbaloi dan jimat. Serius tak tipu! Bagi korang yang memang love sangat nak jaga muka dan kekal cantik setiap hari, ni lah masanya untuk korang rebut set WondeRaya Collection. Siap dapat potongan harga sebanyak 35% lagi.

Memandangkan kali ini WonderLab berkolaborasi dengan jenama Muslimah fesyen yang popular iaitu Jovian dan Afiya, jadi korang dapat lah merasa free gift hijab premium dari jenama terkenal ni. Bukan tu sahaja, sampul duit raya dan hadiah lain pun dapat juga tau.

Part  yang buat kami jatuh cinta sekali adalah, Set WondeRaya Collection ni bukan calang-calang, ada banyak set yang korang boleh pilih. Paling best sekali, dalam satu set tu ada banyak barang. Jadi jimat lah, satu harga tapi dapat macam-macam.

Sabar! Ada 3 set WondeRaya yang akan buat korang rambang mata sebab semuanya macam diperlukan. HAHA! Biar kami jelaskan satu-satu jadi senang lah korang nak main ohsom untuk pilih set mana yang nak beli kan!

Untuk korang yang nak glowing di hari lebaran ini set yang sesuai untuk korang rembat. Harga pun murah jer. Dalam set ni korang akan dapat Beautéssence™ bersama dengan WonderDewi 7-Day Wonder Kit. Jadi setiap malam korang boleh lah apply di muka korang. Lagi best apply time tidur, sebabnya time tu kan kulit muka sedang berehat.

Hadiah untuk set ni pula korang akan dapat hijab Afiya bernilai RM129 dan PERCUMA sampul raya edisi terhad bersama dengan hadiah-hadiah yang lain. Best kan? Bayar untuk satu harga tapi dapat barang macam durian runtuh.

Protected skin set ni pula bagus untuk korang yang ada masalah kulit wajah tapi dalam masa yang sama nak merawat kulit muka untuk kelihatan lebih cantik.

Antara barangan yang ada dalam set ni adalah WELL NATURE Moisture Whipping Cleansing Foam 300ml, Moisture Deep Cleansing Water 150ml dan Moisture Seed Lip Care Set. Ha! Nampak tak bukan sahaja boleh merawat kulit wajah, set ni juga akan buatkan bibir korang bertambah sihat.

Menariknya free gift untuk set ni betul-betul wow, paling penting dapatlah korang melaram dengan hijab Jovian bernilai RM129. Siap dapat sampul raya edisi terhad lagi.

Set ni confirm ramai nak rebut, mana tak nya semua orang nak nampak flawless lah di pagi raya. Kalau ada jerawat yang bertandang tu boleh murung siap pakej tak da mood nak raya lagi tau. Alah korang jangan tipu, kami tahu!

Jadi kalau korang tak nak set ni sold out time korang nak membeli, lebih baik beli awal-awal. Sebabnya set ni ada macam-macam antaranya WonderDewi Moonlight Hydrogel Mask, WonderDewi 14-Day Wonder Kit, dan Haruharu WONDER Black Rice Hyaluronic Essence 50ml. 3 benda ni akan buat kulit muka korang bertambah flawless. Nak cantik kena rembat cepat-cepat.

Tak rugi pun kalau korang rembat set ni. Korang tetap akan dapat free gift hijab dari Jovian yang bernilai RM129 dan sampul raya.

Kali ini memang bertambah puas hati kalau beli set dari WonderLab ni. Bukan sikit-sikit barang yang dapat. Dapat percuma Hijab Premium dari Jovian dan Afiya, lepas tu dapat pula hadiah percuma bernilai sehingga RM240. Wow! Memang betul-betul berbaloi.

Kalau nak beli sendiri harapan jer lah. Satu tudung tu pun harga ratus juga. Baik beli set WonderLab ni satu harga dalam semua sekali.

Untuk maklumat lanjut korang boleh layari laman rasmi WonderLabOfficial, Facebook atau Instagram WonderLab. Tapi kalau korang nak beli skincare promo ni boleh klik DI SINI.

Ingat! Raya kali ini korang kena Raya Bergaya Bersama WonderLab baru lah havoc raya korang nanti.


Nora Danish Mengaji 20 Muka Surat Al-Quran Sehari

Berjaya khatam Al-Quran buat pertama kali pada Ramadan tahun lalu, pelakon Nora Danish menyimpan niat untuk melakukan perkara sama pada bulan puasa tahun ini.

Kata Nora lagi, sempena bulan mulia ini dia juga sama seperti orang lain yang berlumba-lumba untuk mengejar saham akhirat.

BACA: Nora Danish Niat Khatam Al-Quran Sekali Lagi, Panggil Ustazah Pantau Bacaan

“Saya anggap kejayaan khatam al-Quran pada tahun lalu sebagai satu pencapaian besar dalam hidup. Insya-Allah pada bulan puasa tahun ini saya menyimpan niat untuk melakukan perkara sama,” katanya.

Jika sebelum ini mengaji berpandukan pen digital, namun tahun ini Nora mengaji bersama ustazah yang boleh memantau bacaannya. Ujarnya, dia akan membaca 20 muka surat Al-Quran sehari.

“Tahun lalu saya berdoa kepada Allah SWT sebab sudah lama teringin untuk khatam al-Quran. Tujuannya saya nak sedekahkan (amalan) dekat arwah bapa.

“Alhamdulillah jalan itu dipermudahkan. Allah bukakan hati saya untuk mengaji setiap hari. Selepas solat fardhu, saya akan gunakan kesempatan membaca al-Quran sehingga 20 muka surat atau lebih setiap hari,” katanya.


“Apa Salahnya Instafamous Jadi Pelakon, Kena Ikut Apa Penonton Nak”

Baru-baru ini hangat diperkatakan apabila ramai pelakon meluahkan rasa kesal dengan sikap segelintir pendatang baharu seolah tidak serius berlakon.

Bagaimanapun, penerbit dan pelakon Datuk Ziela Jalil tidak kisah golongan Instafamous menjadi pelakon. Malah, sebagai penerbit dia perlu ikut dengan apa yang penonton mahukan.

“Rezeki masing-masing di tangan Allah. Contohnya saya jual kuih dan orang lain pun jual kuih, masing-masing ada rezeki. Saya sebagai penerbit kena ikut apa yang penonton nak.

“Kalau mereka berikan keuntungan kepada penerbit dari segi ‘rating’ dan pulangan tentulah saya ambil. Kita tak boleh buat cerita syok sendiri dan kena ikut apa yang penonton mahu,” katanya.

Dalam pada itu, Ziela berkata pengarah dan juga pelakon lain juga perlu memberi sokongan terhadap Instafamous yang berlakon untuk menjayakan watak.

“Kalau betul pun orang itu tak boleh berlakon, pengarah dan pelakon lain kenalah sokong dan tolong dia supaya dapat hidupkan watak.

“Kita perlukan orang-orang yang ada permintaan untuk dapatkan ‘ranking’. Ia adalah keperluan pada masa ini. Saya percaya mereka juga bukan main-main untuk bergelar pelakon. Sudah pasti mereka akan serius memperbaiki mutu lakonan sehingga tahap terbaik,” katanya.

Sementara itu, Ziela turut memberi teguran kepada pelakon baharu supaya tidak sombong terhadap pelakon senior, meskipun hanya memberi senyuman.

“Kami bukan nak sangat dihormati tapi cuma keprihatinan terhadap kewujudan kami. Kadang-kadang dengan bagi senyuman sudah buat kami sebagai pelakon senior berbesar hati.

“Zaman saya apabila jumpa pelakon lama, kami akan tegur serta salam cium tangan,” katanya.


Bapa Azlan Typewriter Meninggal Dunia Akibat Covid-19

Selepas tiga minggu bertarung nyawa melawan jangkitan Covid-19, bapa kepada penyanyi Azlan Typewriter, Sallehudin Che Ani, 68 tahun meninggal dunia kira-kira jam 4.23 petang tadi.

Berita duka itu dimaklumkan oleh Azlan dimana Allahyarham bapanya menghembuskan nafas terakhir di Hospital Selayang selepas mendapatkan rawatan di Unit Rawatan Rapi (ICU).

Dalam pada itu, Azlan meluahkan rasa sayu apabila hanya dapat melihat detik terakhir pemergian bapanya menerusi video sahaja.

“Ayah saya menghembuskan nafas terakhir pada pukul 4.25 petang tadi. Perasaan itu jadi sayu bila saya tengok sendiri Allahyarham perlahan-lahan menghembuskan nafas terakhir.

“Pihak hospital beri kebenaran kami video conference dan semua adik-beradik saya pun ada sekali dalam sesi video tersebut.

“Bila sampai fasa ini (tak boleh uruskan jenazah sebab Covid-19), saya hanya berserah kepada ketentuan Allah,” katanya kepada mStar Online.

Azlan berkata jenazah bapanya akan diuruskan oleh pihak hospital sehingga ke liang lahad berdasarkan prosedur operasi standard (SOP) yang ditetapkan.


Fattah Amin Jadi Pengacara Pula

Berlakon sudah, menyanyi pun sudah, nampaknya selepas hampir 10 tahun bergelar anak seni, Fattah Amin kini mula mengorak langkah dalam bidang pengacaraan pula.

Bakal bergelar pengacara dalam program realiti berjudul Sukses 4.0, Fattah akui ia bukan tugas mudah namun dia menerima tawaran tersebut memandangkan sudah lama berada dalam industri.

“Ketika menerima tawaran ini, saya tidak mengambil masa lama untuk membuat keputusan. Saya terima tawaran ini sebagai peluang baru untuk saya ceburi selepas hampir sedekad berada dalam industri hiburan.

“Walaupun sedar tanggungjawab yang dipikul ini tidak mudah, tapi saya cuba sehabis baik untuk memastikan segala perkongsian dapat disampaikan secara jelas dan bersahaja.

“Setakat ini, saya tidak hadapi sebarang kesukaran, cuma saya perlu pastikan pembabitan saya sebagai pengacara dapat diterima ramai,” katanya.

Dalam pada itu, Fattah berkata beberapa hari sebelum penggambaran, dia ada menghubungi pengacara terkenal Datuk Aznil Nawawi untuk bertanyakan mengenai teknik pengacaraan.

“Kerjaya ini masih baru bagi saya. Namun, saya tiada masalah untuk bermula dari bawah. Setiap orang melalui proses pembelajaran dan pengalaman untuk menjadi lebih baik. Namun, sebagai persiapan saya ada bertanya kepada Paknil sebelum memasuki set penggambaran hujung bulan lalu.

“Alhamdulillah banyak tips dan ilmu baru saya pelajari dengannya. Dia sangat positif dan tidak lokek berkongsi pengalaman dimiliki,” katanya.

Program Sukses yang dibawakan SME Bank kini muncul dengan jenama Sukses 4.0. Berbeza dengan tiga musim lalu, Sukses 4.0 kini tampil dengan konsep realiti bagi mencungkil bakat usahawan era pemasaran digital.


Scha Alyahya Kurang Berbual Dengan Awal Ashaari Lepas Lahirkan Anak Kedua

Sejak menimang cahaya mata kedua, Lyla Amina pada Februari lalu, pelakon Scha Alyahya mengakui jarang dapat meluangkan masa bersama suaminya, Awal Ashaari.

Malah, Scha berkata dia kurang berbual dengan suaminya disebabkan sibuk menjaga anak serta tuntutan kerja.

BACA: “Jangan Siasat Saya & Scha, Kami Buka Mask Masa Bergambar Je”

“Saya selalu cakap dengan Awal yang kami dah kurang masa untuk berborak, kalau dulu ada sahaja masa nak duduk berbual.

“Sekarang memang saya akui masa itu dah kurang sebab bila dah kerja di luar dan apabila pulang ke rumah pula sambung kerja dengan anak-anak.

“Penat memanglah penat tapi saya gembira walaupun perkara itu mencabar tapi ia sangat memuaskan (bergelar ibu kepada dua cahaya mata),” katanya.

Dalam pada itu, Scha berkata dia terpaksa menolak tawaran kerja yang mengambil jangka masa panjang memandangkan anak kecilnya baru berusia dua bulan.

“Saya memang dah perlahankan kerjaya seni sejak mengandung lagi, dah sembilan bulan tidak berapa aktif.

“Kalau ada tawaran kerja menuntut komitmen masa yang tinggi atau perlukan saya keluar rumah untuk jangka masa panjang memang saya akan fikir dahulu,” katanya.


Aliff Syukri Rakam Lagu Raya, Ramai Dah Tak Sabar Nak Dengar

Nampaknya, usahawan kosmetik terkenal, Datuk Seri Aliff Syukri memberi bayangan bakal mengeluarkan lagu raya terbaharu tidak lama lagi.

Menerusi Instagram, Aliff dilihat ada memuat naik ‘teaser’ single tersebut bersama pengikutnya. Meskipun tidak berkongsikan judul lagu itu, namun ramai tidak sabar menantikan.

BACA: Tiada Pembeli, Aliff Syukri Nak Sewa Rumah Di Pavillion RM28,000 Sebulan

“Yes or no? Patut tak saya keluarkan lagu raya tahun ini? Kalau ramai yang komen yes, saya akan keluarkan.

“Saya harap anda semua komen jujur ya. Komen anda penentu lagu raya tahun ini saya keluarkan ataupun tidak. Insya-Allah malam ini, kalau ramai yang beri sokongan, saya akan ke bilik rakaman,” tulisnya.

Dalam pada itu, Aliff berkata lagu tersebut adalah untuk menghiburkan hati mereka yang tidak dapat pulang ke kampung berhari raya susulan rentas negeri tidak dibenarkan.

“Saya akan keluarkan lagu yang sedap untuk halwa telinga anda. Saya berjanji kepada anda semua, lagu ini bakal memberi kegembiraan di musim PKP, maklumlah orang tengah sedih,” katanya.

Seperti sudah dijangka, ada yang memberi komen negatif mengatakan suaranya yang dikatakan sengau, namun ramai yang mengatakan tidak sabar mendengar lagu tersebut sebagai hiburan di hari raya.


Buka Kedai Minuman, Shuk Sahar Dituduh Tiru Shuib

Meskipun dikecam teruk susulan kontroversinya berlaku curang sehingga hilang mata pencarian sebagai penyampai radio, namun ia tidak mematahkan semangat Shuk Sahar untuk terus bangkit.

Terbaru, Shuk menceburi bidang perniagaan dengan membuka kedai minuman. Bagaimanapun, ada yang mendakwa dia meniru konsep kedai minuman pelawak Shuib Sepahtu.

Tidak mudah melatah dengan dakwaan tersebut, Shuk berkata dia mengakui menjadikan rakannya itu sebagai inspirasi, malah Shuib banyak berkongsi ilmu tentang dunia perniagaan.

“Saya tahu mungkin akan ada yang kata pembukaan jenama ini seakan-akan meniru kedai minuman yang diusahakn oleh Shuib.

“Terus terang, saya sendiri memang ada bertanya dan meminta tip perniagaan daripadanya tapi tidaklah meniru. Sebagai sahabat, Shuib memang tidak lokek untuk berkongsi ilmu,” katanya.

Dalam pada itu, Shuk turut berkongsikan pesanan Shuib yang diberikan supaya jangan mudah mengalah kerana dunia perniagaan banyak risiko dan hanya yang berani mencuba akan terus maju.

“Dia kata jangan mengaku kalah, terus jalan ke hadapan bila sudah jejak kaki dalam dunia perniagaan. Daripada fikir sahaja tapi tak buat dan mencuba, kita tak akan dapat apa-apa,” katanya.

Februari lalu, stesen radio Hot FM mengumumkan penamatan kontrak Shuk sebagai penyampai Geng Pagi Hot susulan kontroversi rumah tangga dan curang pada isteri.


Disihir Melalui Mata Ketika Buat Live, Ustaz Nasihat Da’i Syed Cakap Tak Pandang Kamera

Menerusi satu perkongsian di Insta Story, seorang netizen mempersoalkan tindakan pendakwah bebas dan penyanyi Da’i Syed yang bercakap tidak memandang kamera.

Tindakannya itu menimbulkan rasa kurang senang segelintir netizen yang turut memberi peringatan supaya ketika bercakap menghadap individu tersebut.

Tampil menjelaskan mengenai perkara itu, Syed mengakui dia sememangnya sengaja tidak memandang terus ke kamera ketika membuat video atau siaran secara langsung di Instagram.

Menurut Syed, dia terpaksa bertindak sedemikian atas nasihat seorang ustaz yang memintanya untuk berhati-hati kerana berkemungkinan disihir atau santau melalui mata ketika membuat IG Live.

“Ya! Memang saya selalu tak pandang kamera. Di IG Live juga begitu. Sebab, beberapa bulan lalu saya berubat. Ustaz itu nasihatkan saya jangan terlalu pandang kamera.

“Sebab mereka hantar sihir dan santau melalui mata saya ketika waktu di IG. Mohon doakan. So struggle nak pulih,” katanya.

Terdahulu, nama pendakwah berusia 26 tahun iu menjadi perhatian apabila berdepan dengan pertuduhan melakukan seks luar tabii dan mencabul seorang penuntut kolej swasta pada Oktober tahun lalu.


Aliff Aziz Tekad Buang Tatu, Mahu Berubah Jadi Lebih Baik

Perkongsian di Insta Story Aliff Aziz menjadi perhatian ramai apabila pelakon dan penyanyi itu mahu mencari klinik untuk membuat rawatan membuang tatu.

Aliff berkata tindakan tersebut bukan untuk membuktikan kepada sesiapa sebaliknya datang daripada hatinya sendiri yang mahu berubah jadi lebih baik.

BACA: Bella Astillah Syukur Suami Penyayang, Aliff Aziz Bangga Isteri Cantik

“Semua orang tahu kesilapan saya, macam-macam yang terjadi.. saya pun tak nak sebut soal itu. Saya pernah lalui satu masa terburuk dalam hidup. Saya mengaku telah melakukan banyak penyesalan pada masa lalu saya.

“Jadi, saya cuba untuk mengenal pasti apa yang boleh dibuat. Memang dalam agama pun ada cakap kalau benda itu (buang tatu) memudaratkan… tak perlu,” katanya.

Menerusi entri itu, Aliff turut meminta pertolongan daripada netizen untuk mencadangkan klinik bagi rawatan membuang tatu.

Januari tahun lalu, tular sebuah video mirip Aliff yang bergaduh dengan orang awam di Singapura serta memperlihatkan ukiran tatu di belakang badannya.

Hampir dua tahun dihimpit pelbagai kontroversi dan tinggal bersama keluarga di Singapura, Aliff kembali ke pangkuan isteri dan anak-anak di Malaysia pada Disember lalu.


“Anak-Anak Ibu Tak Boleh Buat Video Call Sebab Line Rumah Ibu Teruk”

Sudah seminggu menyambut bulan Ramadan, nampaknya impian rakyat Malaysia untuk pulang Aidilfitri di kampung dilihat semakin samar apatah lagi kes Covid-19 meningkat.

Pasti ramai yang meluahkan rasa sedih tidak dapat berjumpa dengan ibu bapa di kampung. Kesedihan itu juga turut diluahkan oleh pelakon veteran Wan Maimunah yang tidak dapat berjumpa anak-anak raya tahun ini.

BACA: Wan Maimunah Cari ‘Peragut’ Yang Meragut Rantai Emasnya 20 Tahun Lalu

Menerusi satu video dikongsikan di Twitter, pelakon yang popular dengan watak air mata itu turut meluahkan kesedihan apabila tahun ini beliau juga tidak dapat berjumpa dengan anak-anaknya.

“Orang lain boleh buat video call, tapi anak-anak ibu semua tak boleh buat video call dekat ibu sebab line rumah ibu teruk.” – Wan Maimunah, Ratu Air Mata Negara ? pic.twitter.com/LwFxVMGZjI

Tambahnya lagi, beliau meminta anak-anak semua supaya tidak menangis dan tabahkan hati kerana tidak dapat balik beraya.

“Sama-sama kita kuatkan hati, tabahkan hati kita sebab kita semua tak dapat balik raya. Jangan nangis, ibu nangis tak apa,” ujarnya.

Lebih sebak, Wan Maimunah turut menyatakan bahawa beliau tidak dapat membuat panggilan video ke anak-anaknya kerana talian di rumahnya tidak berapa baik.

“Orang lain boleh buat video call, tapi anak-anak ibu semua tak boleh buat video call dekat ibu sebab line rumah ibu teruk,” katanya.

Perkongsian video itu mendapat pelbagai reaksi daripada netizen yang turut meluahkan rasa sedih apatah lagi pelakon itu bukan sahaja tidak dapat berjumpa malah tidak dapat membuat panggilan video bersama anak-anak.


Nak Balik Kampung Tak Boleh, Ada Kampung Macam Kat Sunway Velocity Mall Ni Pun Jadi Lah

Tahun ni sekali lagi tak boleh balik raya di kampung. Nak menangis rasa tak dapat kumpul ramai-ramai macam dulu lagi. Semua ni sebab COVID-19. Dah lah rindu kampung ni! Hmmm, nampaknya tinggal harapan jer lah.

Tapi mujurlah dapat juga nikmati suasana kampung di Sunway Velocity Mall yang bertemakan Ikatan Mesra Raya ni. Dekorasi di Sunway Velocity ni betul-betul mengundang tahu tak. Dengan adanya sampan, air laut, gerai kecil sebiji macam kat kampung lah.

Bila korang tengok jer suasana di Sunway Velocity Mall ni confirm teringat kampung. Tapi part yang paling best di Jeti Pulau Velocity ni dia ada macam-macam yang boleh buatkan korang santai jer lepak di sini nanti.

Dengan adanya gerai aksesori kecil yang terdiri daripada gerai My Hijab untuk korang pilih baju raya mengikut tema. Lepas tu, ada gerai makanan ringan macam myEureka Snack dan Mayuri Ipoh Murukku.

Tak lupa juga gerai yang korang boleh rakam moment raya nanti dengan telefon pintar iaitu gerai Maxis. Di sini, macam-macam jenis telefon ada. Cakap jer bajet korang berapa, confirm ada punya.

Sunway Velocity Mall kali ini membawa tema Ikatan Mesra Raya memberi peluang kepada korang untuk beraya sakan di Sunway Velocity Mall.

Bila korang terjah Sunway Velocity ni sudah tentulah korang nak shopping  raya kan? Jadi resit shopping raya tu korang jangan buang sebabnya nanti ada Ikatan Mesra Raya Redemption .

Kat sini korang boleh tebus hadiah korang bermula 16 April hingga 16 May 2021 sahaja.

Kalau korang membeli sepanjang kempen berlangsung, boleh lah korang dapat hadiah yang hebat-hebat. Antaranya:

Tahap 1: Jika korang belanja sebanyak RM300 (RM200 untuk pemegang kad kredit HSBC) dalam 2 resit* untuk menebus baucar tunai F&B RM10 dan pakej set raya.

Tahap 2: Belanjakan sebanyak RM400 (RM300 untuk pemegang kad kredit HSBC) dalam 2 resit* korang akan dapat pouch raya upcycled edisi terhad dengan pakej set raya dan baucar tunai F&B RM10.

Tahap 3: Berbelanja sebanyak RM600 (RM500 untuk pemegang kad kredit HSBC) dalam 4 resit* boleh menebus Ikatan Mesra Plate Set dan berpeluang memutar roda apabila anda mengumpulkan 300 mata Sunway Pals.

Paling menarik, part Spin The Wheel  ni korang boleh putar roda impian yang ada di Sunway Velocity Mall dan berpeluang memenangi baucer RM50 dari Hoop Station’s Simple Life’s mugs dan baucer RM10.

Ha! Sebelum kami terlupa hadiah bonus pun ada tau untuk yang berjaya kumpul mata Sunway Pals sebanyak 100 mata. Korang boleh dapat nikmati secara PERCUMA popcorn yang paling sedap. Ingat! Hadiah bonus ni terhad untuk 500 orang sahaja. Jadi nak makan free kena cepat-cepat kumpul mata.

Bukan tu jer, kalau korang nak lagi hadiah yang best, jangan lupa sign up aplikasi Pals For Life by Sunway sekarang. Ada banyak hadiah yang menanti korang nanti.

Best kan? Walaupun tak dapat beraya di kampung, dapat juga beraya di Jeti Pulau Velocity ni. Siap dapat banyak hadiah lagi.

Bukan hadiah jer yang boleh bawa balik. Perut korang juga akan selesa jer bila korang berbuka di Sunway Velocity Mall nanti. Sebabnya di sana ada pelbagai juadah berbuka yang sedap-sedap.

Korang boleh atur kedai nak makan di mana. Antara kedai yang sediakan menu berbuka adalah Duboyo, Seoul Garden Hot Pot, Chilli’s Grill & Bar, The Manhattan Fish Market, 4 Fingers, dan banyak lagi la. Pilih jer nak ikut tekak Korea ke, Melayu ke semua ada di Sunway Velocity Mall.

Sunway Velocity Mall dengan Quaker Oats mengadakan program amal dengan mengadakan pengagihan bubur lambuk dan biskut buat geng-geng rider penghantar makanan buat bulan Ramadan ini.

Senang cerita di Sunway Velocity Mall ni macam-macam ada. Dari makanan sehingga lah ke pakaian, paling penting siap dapat hadiah lagi. Memang ni lah part yang ditunggu-tunggu.

Bab balik raya di kampung tu pasrah jer lah, memandangkan kes pun meningkat setiap hari. Untuk korang yang nak tahu lebih lanjut pasal acara yang ada di Sunway Velocity Mall ni jangan lupa layari laman rasmi ini.


Asyraf Khalid Dikecam ‘Jual’ Wajah Adik Sendiri

Semalam, penyanyi nombor satu negara, Datuk Seri Nurhaliza menjadi perhatian media dan orang ramai di atas kelahiran cahaya mata keduanya.

Bagaimanapun, ada cerita tak sedap didengar apabila anak tirinya, Asyraf Khalid dikecam oleh netizen serta dituduh mempergunakan kelahiran anak kedua siti untuk menarik tontonan di saluran YouTube mereka.

BACA: Hargai Pekerja, Tya Arifin & Asyraf Khalid Hadiahkan Kereta Mewah

Malah, di laman Twitter ada netizen meluahkan rasa kesal dan berpendapat bahawa wajah bayi itu didedahkan oleh Siti dan suaminya, Datuk Seri Khalid Mohamad Jiwa.

“Sumpah saya rasa Asyraf ni sangat tidak beradap. Saya rasa ia common sense untuk awak tidak muat naik gambar bayi yang baru lahir di media sosial. TokTi pun tak muat naik muka depan-depan macam tu lagi kot.

“Dia boleh buat vlog full pula dekat channel Tya, are you kidding me? Ini level tumpang clout macam mana pun tak tahulah,” katanya.

Malah, ada netizen bertanyakan kepada Asyraf sama ada ibu tirinya okay memuat naik gambar wajah bayi kepada umum memandangkan baru sahaja dilahirkan.

Pertanyaan netizen itu dibalas oleh Asyraf yang memaklumkan dia terlebih dahulu telah mendapat keizinan daripada bapanya untuk memuat naik gambar adiknya di media sosial.

Sebelum ini, Asyraf pernah dikecam apabila terlebih dahulu membuka akaun Instagram anak pertama Siti iaitu Siti Aafiyah sebaik sahaja dilahirkan.

Semalam, Siti selamat melahirkan cahaya mata lelaki pada jam 6.12 pagi di sebuah pusat perubatan di Selangor secara pembedahan.


Netizen Puji Produksi Sheila Rusly Terawih Berjemaah Di Pusat Boling

Meskipun sibuk menjalani penggambaran, syarikat produksi JS Pictures Sdn Bhd tidak melepaskan peluang untuk melakukan ibadah terawih secara berjemaah di sebuah pusat boling semalam.

Menerusi Instagrm, pelakon dan penerbit Sheila Rusly berkongsikan video suasana terawih kelihatan suaminya, Jinggo mengimamkan kru dan pelakon drama Ratu Tenpin.

Dalam entri tersebut, Sheila turut menyertakan kapsyen meskipun sibuk dengan penggambaran namun ia bukan alasan untuk tidak menunaikan solat terawih.

Perkongsian video tersebut mendapat pelbagai reaksi daripada netizen yang memuji produksi Sheila yang tetap mengutamakan ibadah.

Kata netizen lagi, tindakan tersebut secara tidak langsng memberi contoh kepada produksi lain supaya mengutamakan solat walau dimana pun berada.

Difahamkan, drama Ratu Tenpin itu berkisahkan mengenai sukan boling dan dibintangi oleh pelakon utama Elisya Sandha, Fify Azmi, bekas pemain boling kebangsaan, Syaidatul Afifah, Nazim Othman, Wani Kayrie dan ramai lagi.


Kesihatan Merosot, Ustaz Ebit Lew Mohon Doakan Bapanya

Menerusi satu perkongsian di Facebook baru-baru ini, pendakwah terkenal, Ustaz Ebit Lew memaklumkan kesihatan bapanya semakin merosot sejak tiga bulan lalu.

Menerusi entri itu, Ustaz Ebit sempat menceritakan pengorbanan bapa tersayang yang sangat gigih bekerja ketika diusia muda demi membahagiakan anak-anak dan isteri.

BACA: Makin Aktif Di TikTok, Ustaz Ebit Lew Akui Belajar Dengan Aeril Zafrel

“Dah 3 bulan ni kesihatannya merosot. Tak boleh makan sangat dan tak gerak kemana-mana. Atas katil jer. Rindu ayah teramat sangat.

“Seorang ayah yang kerja siang malam. Tak reti berehat dari muda demi keluarga. Hidupnya bahagia memberi sesuatu buat isteri dan anak-anak,” tulisnya.

Dalam posting tersebut, Ustaz Ebit sedih melihat keadaan bapanya yang merupakan sumber kekuatannya selama ini dan meminta orang ramai mendoakan agar bapanya sihat sentiasa.

“Melihat dirinya sakit membuat hati saya amat sedih dan gelisah..Ya Allah berilah kesihatan buat bapa. Berilah semangat dan kekuatan buat dirinya.

“Saya berada disini sekarang asbab doa dan kasih sayang ibu dan bapa saya ini. Mak dah pergi dulu. Bapa ku inilah kekuatan buat diriku,” tulisnya lagi.


“Bila Dah Kurus Pun Orang Tetap Mengata”

Meskipun pernah mengharungi episod duka rancangan perkahwinannya sebelum ini musnah, namun pelakon Zulin Aziz tidak pernah menutup pintu hatinya untuk lelaki.

Malah, Zulin kini bahagia dengan seorang lelaki yang merupakan rakan bisnesnya serta mengakui jejaka bernama Farhan Norzaini itu merupakan insan istimewa di hatinya ketika ini.

BACA: Muat Naik Foto Romantik, Zulin Aziz Trauma Kongsi Kisah Cinta

“Seperti yang saya katakan sebelum ini, dia merupakan rakan niaga bagi produk makanan kami dan foto tersebut diambil untuk tujuan mempromosi bisnes tersebut.

“Bukanlah untuk praperkahwinan seperti yang diperkatakan netizen. Tetapi tidak dinafikan dia lelaki istimewa dalam hidup saya ketika ini,” katanya.

Pengalamannya yang lalu mengajar supaya tidak terlalu berkongsi kehidupan peribadi kepada umum, Zulin mengkaui ramai mendoakan dia berjodohan dengan Farhan.

“Tidak dinafikan saya dihujani doa ramai peminat yang mahukan hubungan kami berakhir ke jenjang pelamin. Terima kasih untuk titipan doa kalian.

“Doakan yang baik-baik untuk saya. Kalau boleh, saya enggan lagi melalui fasa putus cinta terutamanya pada usia sekarang. Mudah kata, tidak mahu terlampau nak beria-ia sangat,” katanya.

Kini sudah tampil langsing, Zulin bersyukur dengan apa yang dimilikinya hari ini. Namun, masih ada komen-komen negatif dilemparkan mengenai perubahan tersebut.

“Bukan mudah untuk dapatkan bentuk badan sebegini. Tidaklah terlalu langsing tetapi apa yang paling penting saya sihat dan dijauhkan daripada sebarang penyakit.

“Cuma apabila sudah berimej begini, macam-macam pula orang kutuk. Kurus salah, gemuk pun salah. Ada pula yang kata bila sudah kurus, saya tidak kelakar seperti dulu lagi,” luahnya.


Bergambar Dengan Dua Wanita Seksi, PU Amin Anggap Tak Salah

Hari ini hangat diperkatakan apabila tular beberapa gambar memaparkan Pencetus Ummah (PU) Amin bergambar bersama dua wanita seksi dalam satu majlis yang diadakan Sabtu lalu.

Sedar gambarnya diambil oleh individu tertentu, PU Amin berkata tindakannya itu tidak salah kerana bukan dia sedang berpelukan atau menyentuh wanita-wanita tersebut.

“Betul, pakaian mereka tidak menutup aurat. Tapi tak akanlah bila orang nak bergambar saya nak kata ‘tak boleh, awak ahli neraka’? Samalah juga jika ada golongan mak nyah yang nak bergambar, tak akan saya nak cakap begitu?

“Orang perli dan sindir saya senyum dalam gambar itu. Habis, dah namanya ambil gambar, tak akanlah saya nak buat muka marah pula?

“Pula itu, ada kalangan warganet yang komen itu sengaja jadikan ia bahan perbalahan parti politik pula,” katanya.

Kata PU Amin lagi, dia hadir ke majlis berbuka puasa itu sebagai tetamu jemputan untuk membacakan doa selain memberikan tazkirah maghrib sebelum segera pulang untuk menunaikan tanggungjawab sebagai imam di sebuah masjid.

“Sebelum pergi pun, saya dah bincang dengan isteri dan rakan-rakan. Semua kata ini peluang untuk berdakwah dan itulah yang saya lakukan semasa berada di majlis berkenaan.

“Depan-depan saya cakap semasa beri tazkirah kepada semua tetamu yang hadir. Saya sentuh mengenai topik pematuhan pakaian, sensitiviti di bulan Ramadan, kuasa dan keampunan Allah SWT, semua nampak gembira dan menerima baik bila dengar ceramah saya.

“Selama ini orang asyik kata saya cuma cakap dan nasihat orang dalam Facebook saja, bila saya turun padang macam ini dan bukannya cuma berada di surau atau masjid, pun kena kecam juga? Macam mana ini?” katanya.

Dalam pada itu, PU Amin turut meminta agar gambar tersebut diturunkan daripada pemilik akaun media sosial tersebut, namun tidak pasti sama ada ia sudah dilakukan atau tidak.


Microsoft Labur RM4 Billion, Bakal Lahir 19,000 Pekerjaan

Malaysia akan bekerjasama dengan Microsoft untuk mewujudkan ekonomi digital inklusif melalui inisiatif ‘Bersama Malaysia’ dalam lima tahun akan datang.

Perdana Menteri, Muhyiddin Yassin mengatakan inisiatif itu akan menelan belanja sekurang-kurangnya AS$1 bilion, atau RM4 bilion, jelasnya pada pelancaran ‘Bersama Malaysia’ hari ini.

Tambahnya lagi, ianya dikatakan sebagai “pelaburan paling signifikan” Microsoft di Malaysia dalam masa tiga dekad lalu.

Hal ini juga akan menyaksikan syarikat untuk menubuhkan pusat data serantau pertama di negara ini dengan menyediakan perkhidmatan awan yang boleh diyakini tahap keselamatan data dan privasi bertaraf dunia di samping keupayaan menyimpan data di dalam negara, berbanding lain.

Muhyiddin mengatakan ini juga akan merangkumi “beberapa pusat data untuk menguruskan data dari pelbagai negara”, semuanya beroperasi dan boleh diperbaharui pada tahun 2025.

Ia juga akan menghasilkan US$6.90 untuk setiap US$1 dari Microsoft Malaysia dan dijangka akan mewujudkan 19,000 peluang pekerjaan termasuk 4,000 pekerjaan berkaitan teknologi maklumat (IT).

Beliau turut mengalu-alukan perkongsian awam-swasta yang dibentuk Microsoft dan rakan kongsinya termasuk Unit Pemodenan Tadbiran dan Perancangan Pengurusan Malaysia (MAMPU), Tabung Pembangunan Sumber Manusia (HRDF), Petronas, Celcom dan Grab.

Jelasnya lagi di bawah perkongsian tersebut, ia akan membantu meningkatkan kemahiran hingga satu juta rakyat Malaysia pada akhir tahun 2023.

“Saya harap perkongsian yang berjaya ini dapat menjadi templat untuk merapatkan jurang digital dan memperkasakan setiap rakyat Malaysia melalui penggunaan teknologi,” katanya.

“Saya difahamkan, menurut International Data Corporation, pelaburan ini mampu diterjemahkan kepada RM28.30 pendapatan yang dihasilkan dalam ekosistem awan tempatan daripada setiap RM4.20.”

Muhyiddin turut mengatakan semua rancangan yang digariskan di bawah inisiatif MyDigital dan Malaysia Digital Economy Blueprint, akan memberi tumpuan untuk melancarkan perkhidmatan infrastruktur dan teknologi 5G di negara ini.

Naib Presiden Eksekutif Microsoft Corporation, Jean-Philippe Courtois berkata, ini juga adalah kerjasama dengan beberapa syarikat dan persatuan untuk membantu orang kurang upaya dengan memberikan latihan digital dan sub-kemahiran kepada mereka.

Courtois juga mengumumkan bahawa syarikat itu bekerjasama dengan Kementerian Pendidikan untuk menyediakan 5.2 juta pelajar dan pendidik dengan teknologi Microsoft.

Beliau juga mengatakan ia juga berusaha untuk mengintegrasikan kandungan Microsoft ke dalam kurikulum universiti.


Sheila Rusly Nafi Elisya Sandha Dah Tinggal Sebumbung

Umum mengetahui adik kepada Fasha Sandha iaitu pelakon Elisya Sandha mengikat tali pertunangan dengan anak pelakon dan penerbit terkenal Sheila Rusly iaitu Uzair Haqimy.

Baru-baru ini, menerusi satu perkongsian video di Instagram, Sheila tampil menafikan dakwaan netizen menuduh bakal menantunya itu tinggal sebumbung dengan keluarganya.

Meminta netizen supaya tidak manabur fitnah, Sheila berkata bakal menantunya itu tahu menjaga tataterbit dan daripada melepak lebih baik datang ke rumahnya belajar memasak.

“Belum kahwin dah duduk sini ka? hello belum lagi tapi disebabkan dia ada di malam hari korang tabur fitnah kata dia duduk sini. jangan fitnah, berdosa.

“Dia masih ada mak bapak yang perlu dijaga nama dan air muka, tak boleh conteng arang. Dia tau tatatertib dia. Daripada dia pergi melepak, lebih baik dia datang rumah mak mentua belajar masak,” katanya.

Dalam pada itu, Sheila berkata dia tidak akan membiarkan anaknya dan Elisya berdua-duaanya serta perkara bukan-bukan berlaku.

“Kedua-dua mereka ada di depan mata sis. Kalau kata mereka cuba untuk melakukan perkara yang tidak diingini, kaki sis sampai dulu,” tegasnya lagi.

Terdahulu, Elisya dan Uzair mengikat tali pertunangan dalam sebuah majlis sederhana pada 31 Januari lalu.


“Saya Memang Nak Dia Bertudung, Istiqamah Sama-Sama Dengan Saya”

Perubahan pengacara dan pelawak Nabil Ahmad yang memilih untuk berhijrah ke arah kebaikan dan mendekatkan diri dengan agama di sambut baik oleh ramai pihak.

Malah, isterinya Zira Ayub juga sudah pun berhijab. Ditanya mengenai perubahan isterinya, Nabil berkata dia menghadapkan yang terbaik dan berdoa semoga Zira akan kekal istiqamah.

BACA: “Jujur Saya Cakap, Sebelum Ini Saya Gagal Jadi Suami Terbaik”

“Zira berubah sebelum saya sertai tabligh lagi. Saya sebeanarnya malas nak komen pasal isu ini sebab sebelum ini dia dah ‘on-off’ pakai tudung dah dua tiga kali.

“Tapi saya perasan, dia ‘on-off’ pakai tudung bila saya kena temubual, dia buka tudung. Saya memang nak dia bertudung, nak dia istiqamah sama-sama dengan saya,” katanya.

Dalam pada itu, Nabil berkata kehidupan rumah tangganya kini lebih tenang selepas mereka sekeluarga cuba berubah ke arah yang lebih baik.

“Saya dulu suka marah-marah, bila ada benda tak kena. Asyik nak marah sahaja. Suami isteri biasa bergaduh, normal untuk orang yang dah kahwin.

“Betul, bila kita dah ada agama ini dan Dia sudah bagi hidahayah, Alhamdulillah saya bersyukur. Harap sangat saya boleh kekal istiqamah juga,” katanya.


Neelofa Nak Adakan Majlis Resepsi?

Belum lagi reda dengan isu majlis pernikahannya sebelum ini yang didakwa tidak mematuhi SOP, terbaru foto Neelofa bersama perunding perkahwinan Rekateemor menjadi perhatian ramai.

Gambar tersebut dimuat naik oleh perunding perkahwinan itu di laman Instagram. Namun, apa yang menjadi perhatian adalah komen Neelofa pada gambar tersebut  yang mengundang tanda tanya netizen.

Komen tersebut sekaligus mengundang persoalan netizen adakah selebriti popular itu bakal mengadakan majlis resepsi pula tidak lama lagi.

Seperti sudah dijangka, ramai yang membalas komen Neelofa. Malah, ada di antara netizen mengingatkan untuk menjaga SOP ditetapkan jika ingin membuat majlis selepas ini.

Tidak kurang juga, ada yang bersetuju jika majlis diadakan secara tertutup dan kurang kecaman yang bakal diterima.

Bagaimanapun, Neelofa dilihat tampil menjelaskan keadaan bahawa dia hanya bergurau serta meminta netizen untuk bertenang.

Terdahulu, pihak polis membuka kertas siasatan membabitkan majlis perkahwinan Neelofa dan PU Riz apabila tular di media sosial satu gambar menunjukkan jemputan yang hadir tidak mematuhi SOP.


“Siapa Yang Kahwin Mahu Bercerai?”

Rumah tangga yang dibina bersama ahli perniagaan, Muizz Nasruddi sudah bertemu titik noktah, pelakon Nadia Brian meluahkan rasa syukur segalanya telah pun berakhir.

Mengakui jiwanya tidak tenteram dan tertekan menunggu pengakhiran tersebut, namun Nadia berkata atas berkata doa urusan lafaz cerai dipercepatkan.

“Saya bersyukur kerana ia berakhir dan dipermudahkan. Alhamdulillah, doa ibu dan ahli keluarga melembutkan hati bekas suami. Usaha mempercepatkan urusan lafaz cerai dilakukan di luar mahkamah. Lama menunggu saya, tertekan juga.

“Jiwa pun tidak tenteram kerana menunggu pengakhiran ini. Kesakitan ditanggung terhadap benda yang tidak dilepaskan cukup perit,” katanya.

Nadia berkata tiada siapa yang berkahwin mahu bercerai namun dia akur dengan segala ketentuan bahawa jodoh mereka tidak panjang.

“Bagaimanapun, siapa berkahwin mahu mengakhiri dengan perpisahan. Bukan ini tujuan perkahwinan saya. Namun, saya akur dalam kehidupan bukan semua tersusun seperti dimahukan.

“Nasib baik kami belum dikurniakan anak. Soal status janda, bukan benda menyeronokkan. Apakan daya, jodoh tidak panjang,” katanya.

Dalam pada itu, Nadia berkata dia belum terlintas untuk mencari jodoh buat masa ini meskipun ada lelaki yang cuba mendekatinya.

“Saya nak cari rezeki dan bantu keluarga terlebih dahulu. Namun, saya tak mampu menolak pada masa akan datang. Jika diizinkan Allah, ada jodoh adalah… Biarlah, ia lebih baik.

“Saya pasti berkahwin sebab fitrah manusia hidup berpasangan. Saya tidaklah sampai tahap trauma dan membenci lelaki. Ada yang cuba mendekati dalam Instagram (IG), tetapi hati saya belum membuka ruang ini,” katanya.

Ramai yang menegur dirinya kelihatan semakin kurus, Nadia berkata mungkin kerana makan hati sehingga tiada selera makan.

“Mungkin juga disebabkan makan hati hingga tiada selera. Tetapi, saya memang menjaga badan dengan bersenam.

“Jadi, semua faktor ini mendorong saya menjadi lebih bersemangat mahu jaga badan. Lagipun, saya seorang pelakon, jadi kenalah jaga penampilan,” katanya lagi.


Siti Nurhaliza Selamat Bersalin Anak Kedua

Tahniah diucapkan buat penyanyi nombor satu negara, Datuk Seri Siti Nurhaliza yang dilaporkan selamat melahirkan anak kedua di sebuah pusat perubatan di Selangor jam 6.12 pagi tadi.

Perkhabaran gembira tu dimaklumkan oleh Siti Nurhaliza Production dalam satu kenyataan. Difahamkan, bayi lelaki seberat 3.84 Kilogram itu dilahirkan menerusi kaedah pembedahan.

Keadaan Siti Nurhaliza dan bayi keduanya itu juga dilaporkan dalam keadaan baik dan sihat.

Suami kepada penyanyi tersohor itu, Dato’ Sri Khalid Mohamad Jiwa mengucapkan terima kasih kepada semua pihak yang tak putus-putus mendoakan kesejahteraan isterinya sehingga hari bersalin.